text:
SANTA CRUZ – Lider di MEP den parlamento durante debate cu minister Dowers a enfoca hopi riba hobennan problematico y cu ta cai den e circuito di criminalidad. Mas y mas hoben di edad jong ta drenta gang, ta involucra den violencia of ta comete atraco. Locual a hala hopi atención tabata na momento cu Lider di MEP a bisa cu ya no por manda hobennan problemático Corsou mas, pasobra Aruba no ta paga su cuentanan eynan, y ya a cuminsa manda cliente Aruba bek. E minister no kier a contesta e pregunta con grandi e debe ta y con lo soluciona esaki. Evelyn Wever-Croes a hasi hopi pregunta con ta para cu tres di e instancianan cu ta encarga cu cuido di nos hobennan.
Voogdijraad: ta un departamento cu falta masha hopi personal, y awor ta kitando mas trahador social; si awor caba nan no tin suficiente hende pa hasi e trabou, dicon ta kita mas? Tin centenares di caso pendiente, algun desde 2012, pero e minister no kier a duna e parlamentario cifras exacto di cuanto caso tin pendiente, y con esaki ta influencia bienestar di nos hobennan.
Fundacion Guiami: tin apenas dos persona ta traha, y no por cu tur e trabou, y sin un aprobacion di e fundacion aki no por brinda ayudo na hobennan ni nan famia. Cuanto caso tin pendiente e minister no kier a divulga, ni tampoco con e lo soluciona e problema aki.
Orthopedagogisch Centrum (OC): e cas aki den cual ta ubica e hobennan, ta completamente yen y tin lista di espera largo. Cuanto hende ta riba e lista di espera, e minister no kier a bisa, ni tampoco con e ta bai soluciona e problema aki. Unico cos cu e minister a bisa ta cu mundialmente e OC-nan ta bahando cantidad di cama, pero esey ta OC-nan cu semper tabata tin suficiente lugar, y no manera e caso na Aruba.
“Nos tur conose e problema di criminalidad bou di nos hobennan si nos no actua, nan ta drenta circuito di criminal. Tin listanan di espera hopi largo na cada un di e instancianan ey, y ami kier wak accion wordo tuma mesora. Lamentablemente e minister mes no a mustra interes. P’e esaki no tin prioridad, y mi ta lamenta esey. Mi a segura e minister cu e por conta riba nos sosten pa kita placa di otro caminda y ubike den su ministerio, pa e por yuda e hobennan aki. Nos a hasie caba na juni 2012 caminda nos a saca 8.9 miyon for di otro gasto di gobierno, y ubike den ministerio di husticia pa yuda e minister combati criminalidad, pero e fraccion di AVP a vota contra! Nos kier mira un solucion, pasobra e realidad na Aruba ta doloroso.
Fraccion di MEP ta reuniendo cu varios instancia den nos comunidad pa scucha nan experiencianan, y especialmente pa scucha con por yuda nan. E tipo di reunionnan aki ta sumamente fructifero pa nos prepara pa tipo di reunionnan asina, y tambe pa tratamento di presupuesto. Nos ta wordo critica door di cierto parlamentarionan cu nos no tey pa reunionnan interno, pero nos ta duna prioridad na conoce e dolornan real den nos comunidad. Aruba merece mihor, nos hobennan merece mihor, y pesey nos kier pa prioridad wordo duna na nan”, lider di MEP Evelyn Wever-Croes a duna di conoce.


c: text/html

text:
GGz Curaçao,
huntu traha na
kresementu i rekuperashon.
yudansa
Kiko por ta pasando?
Aki bo ta haña informashon tokante kehonan mental. No enfoká muchu largu riba esakinan. Tuma kontakto ku nos, pa huntu nos wak Kiko ta pasando. Papia di e situashon ta yuda.
Klek aki
spesialismo
Klinika Capriles ta duna tratamentu, guia i kuido na hende ku keho mental kaminda riba nan mes nan no ta mira salida for di esakinan.
Pa mas informashon
Fundashon pa Maneho di Adikshon (FMA) ta brinda yudansa na hende ku un adikshon òf ku ta den situashon di rísiko pa adikshon alabes brinda sosten na famia.
pa mas informashon
Fundashon Sonrisa ta brinda actividat i/òf bibienda, ku èkstra kuido.
Pa mas informashon
yudansa
Kiko por ta pasando?
Aki bo ta haña informashon tokante kehonan mental. No enfoká muchu largu riba esakinan. Tuma kontakto ku nos, pa huntu nos wak Kiko ta pasando. Papia di e situashon ta yuda.
Klek aki
spesialismo
Klinika Capriles ta duna tratamentu, guia i kuido na hende ku keho mental kaminda riba nan mes nan no ta mira salida for di esakinan.
Pa mas informashon
Fundashon pa Maneho di Adikshon (FMA) ta brinda yudansa na hende ku un adikshon
Pa mas informashon
Fundashon Sonrisa ta brinda aktividat i/òf bibienda, ku èkstra kuido.

robotstxt: allowed

filter: keep


text:
KRALENDIJK- Djarason anochi Archell Thompson huntu ku Jalisah, di 17 aña, pa medio di un obra impreshonante titulá: Stop the Beating ta pidi atenshon pa e problemátika di violensia doméstiko, pero tambe maltrato di mucha.
Den e obra Thompson ta hunga ròl di un tata ku ta maltratá su yu muhé ámbos den forma psikológiko, pero tambe físikamente. Durante e obra ta sali na kla na un manera hopi visíbel, ki impakto e aktitut di e tata abusivo tin riba e yu muhé hóben aki.
Banda di e dos aktornan, tabata tin presente tambe Patricia Hassel ku ta koordinadó di e punto di notifikashon Guiami. Guiami tei pa bin den akshon 24 ora pa día, 7 dia den siman, ora un hende ta sufriendo konsekuensia di violencia na kas.
Eksperto ku eksperensia
Durante e presentashon tabata tin tambe presente diputado Nina den Heyer i Solange Martilia, ku tambe tin sierto eksperensia personal ku e tema. E enkuentro tabata unu interaktivo, kaminda ku e públiko, na vários momento tambe por a ekspresá opinion òf hasi pregunta.
Hende ku tin mester di ayudo pa violencia doméstiko òf maltrato di mucha por yama 24 ora pa día un numbers spesial ku 0802-0802.


text:
Esaki ta Kinsasha van der Bliek (ReD); un biografia
Kinsasha ta completamente nobo ariba e tereno di politica pero pa e ultimo 5 añanan a mira a
primera mano e impacto enfatico ariba nos sociedad door di negligencia di parti di gobierno di
desaroyonan social den nos pais. Esaki ta a base di experencianan diario den e ramo di husticia.
Pero tambe a base di experencia personal ja for di su niñez.
Kinsasha su nomber completo ta Kinsasha Florence van der Bliek, naci na Eindhoven Hulanda
na aña ’86, e di dos yiu di un tata Arubiano, van der Bliek y un mama Curasoleño, Thielman. Cu
su 5 aña, huntu cu su mayornan cu a regresa Aruba despues cu Kinsasha su tata a termina su
estudio nan na Hulanda, Kinsasha a pisa pa prome biaha ariba e pida baranka stima aki cu jama
Aruba, e pais cual e a lanta ta stima, ta identifica como su pais y cual pais e tin na su curason.
Pa mas di 10 aña caba Kinsasha ta sirbiendo su pais den e tereno hudicial. Despues di scol basico
Kinsasha a sigi su estudio ariba VWO niveau y na 2005 a haal 3 deelcertificaat. Factornan social,
entre otro mama y tata ausente, e impacto di divorcio di su mayornan y paralelo cu esaki un
systema deficiente di departamentonan social di gobierno a hunga un rol inmenso den con
Kinsasha a desaroya for di su niñez pa adolecencia y pa un hoben adulto. For di hoben Kinsasha
a traha y bai scol y for di hoben semper Kinsasha a sinti un inclinacion pa para pa husticia y
vocifera ora e tabata percibi algo como inhusto. Kinsasha tin cu admiti si cu den su hubentud no
ta semper e tabata tin e mihor dicernimento y sano huicio, pero a madura den esaki nan cu e aña
nan y experencia nan di bida.
Na 2005 despues di e set-back pa cu educacion academico y tambe e realisacion cu e direccion
den cual estudio academico lo a hiba Kinsasha y cu esaki no tabata unda su passion tabata e a
tuma e desicion di termina su trayecto di educacion academico y a matricula den e Estudio
Basico di Warda Costa di Antiyas Hulandes y Aruba (Kustwacht NA&A) cual Kinsasha a logra
termina y logra su Diploma y diferente certificado ariba tereno maritimo, seguridad y ariba
tereno di renforsa leynan di nos pais. Pa 5 aña Kinsasha a sirbi su pais ariba lama den e funcion
di cuidado di nos costanan y na 2010 su contract a termina. Den e mesun periodo di 5 aña aki
Kinsasha a casa, bira mama di dos yiu muhe, kende nan ta Kinsasha su ‘driving force’ y tambe
despues di un poco menos cu 5 aña di matrimonio a pasa door di su propio divorcio. Na 2012
Kinsasha a solicita y logra un bes mas funciona ariba e tereno di husticia, cual tereno Kinsasha ta
sumamente apaciona di dje. Te cu presente Kinsasha ta funciona como beveiligings
medewerkster ariba transporte di detenido, cual departamento ta resorta bou di Cuerpo Especial
Arubano y ta uno di apoyo pa entre otro, Cuerpo Policial, KIA y Corte di Husticia.
E experencia nan personal di Kinsasha den su niñez y adolecencia y e experencia nan despues
den su bida adulto di a encontra su mes relativamente hoben (25 aña) cu dos yiu chikito, pasando
den un divorcio, instabilidad di empleo, instabilidad financiero y un circulo hopi chikito di sosten
Kinsasha a realisa con deficiente e systema social di nos pais ta. Kinsasha su perseverancia,
abilidadnan diverso y e hecho cu Kinsasha ta un persona di caracter fuerte y determina, combina
cu e dicha di por a ricibi ayudo y sosten den manera practico di famia y amistades a hasi cu a
pasa e periodo dificil aki di su bida. Apesar cu e temporada nan mas dificil ja a pasa Kinsasha ta
reconose y admiti cu ta mama soltera ta un tarea sumamente dificil y cu e situacion precario di e
desaroyonan social ariba nos pais ta hasi cu e peso aki no ta bira mas lihe.
Despues di su propio experencia nan Kinsasha mas y mas den e ramo di su profeshon a cuminsa
experencia efectonan di e impacto di e negligencia pa desaroyo social di parti di gobierno nan
durante e ultimo 16 aña nan. En berdad e experencia a primera mano ta e criminalidad cu a
mustra di a subi. Pero na mes momento eherciendo su trabou Kinsasha a bin realisa y compronde
cu e raiz di e problemanan social den nos pais, cual entre otro criminalidad, ta e falta di desaroyo
social di nos pais.
Kinsasha ta kere cu mester bin un cambio total, un cambio total di gobernacion, for di uno cu un
vision limita sin bista ariba e futuro y cu falta completo un enfoke ariba nos hendenan pa uno cu
tin nos hendenan central y cu ta trese desaroyo ariba e areanan cu realmente ta brinda nos
hendenan un futuro prospero. Mester bin un cambio completo den alocacion di poder, no for di
un gobierno pa otro gobierno, pero for di gobierno pa e pueblo cual ta wordo representa den
Parlamento di Aruba. Mester sanea e funcionamento interno di nos organo di mas halto di nos
pais pa asina e pueblo su voz en berdad resona den Parlamento. Y esaki por wordo sanea door di
percura cu Parlamento nunca mas ta un extension di e gobierno y cu esaki en berdad ta eherce su
funcion di controla e gobierno y vanguardia e bienestar di nos pais y segura nos futuro y futuro
di nos yiu nan.
Esaki ta e motibo pa cual Kinsasha a tuma e paso y lanza su mes como candidato politico. Pa por
primeramente juda educa nos hendenan ariba e importancia di cambio y pakiko esaki ta
importante y necesario pa nan mes y pa primordialmente TA e cambio cu nos pais tin mester y ta
merece. Kinsasha a tuma e challenge aki reconosiendo cu e cambionan ta grandi y cu e
cambionan ta hopi, pero determina pa trese esakinan na realse.
Kinsasha ta convenci cu ta imposibel trese cambio ora bo ta parti di e seno cu tabata y ta e
problema. Pesey Kinsasha a postula su mes cu partido ReD democratico cu ta para pa e mesun
ideologianan y cambionan pa cual Kinsasha tambe ta para pe, cambionan cu nos pais tin mester y
ta merece. Pa tin gobernantenan y representantenan di pueblo cu ta integro y cu realmente tin e
bienestar di nos pais, nos hendenan na pecho. Pesey Kinsasha su apelacion ta pa e pais ta critico
y conciente pa ken ta deposita nan voto. Mas aun Kinsasha ta apela fuerte na esnan di su
generacion (Millennials) y e generacion cu ta sigi nos (Centennials) cual Kinsasha ta convenci cu
TA e generashon di cambio, pa ta spierto y reconose ora cu e partidonan cu a bin ta e problema
pa 16 aña largo ta husa un persona di nos propio generacion cu cual bo por identifica bo mes
miho cune pa manipulabo. E realidad ta cu cualkier voto deposita pa un di e fellow millennials
nan aki ta un voto deposita pa e mesun tipo di maneho cu nos a bin ta experencia e ultimo 16 aña
nan y tambe cualkier maneho ‘nobo’ cu a flui for di den cualkier di e seno nan aki. Manehonan
sin vision, sin diversificacion, sin e hendenan central, manehonan corrupto cu a benificia famia,
amistades y nan mes a costo di e bienestar di nos pais.
Aruba tin mester y merece cambio REAL y duradero! Esaki ta e tempo pa escogencia! NOS ta e
generacion di camb
Biografia di Kinsasha van der Bliek, candidato riba lista di RED
Esaki ta Kinsasha van der Bliek (ReD); un biografia


text:
Un testi di DNA a prueba cu e cantante Julio Iglesias tin un yiu di 40 aña. E cabayero aki ta Javier Sanchez. Segun e abogado di Sanchez, e test a confirma cu 99.99% cu e ta yui di e conocido cantante.
E DNA a wordo obteni na un forma legalmente, di par di articulo cu a wordo uza na Miami. Sanchez su mama, Maria Edite Santos, tabata un bailarina Portugues. Y cual aparentemente lo tabata tin un relacion cu Julio Iglesias.
E cantante tin ocho yiu caba, incluyendo cantante Enrique Iglesias. Javier Sanchez tin 30 aña purbando di prueba cu Julio ta su tata. Si wordo prueba cu di berdad Javier Sanchez ta yiu di Julio Iglesias e lo ta e di 9 yiu di e cantante. Tres yiu ta di dje cu Isabel Preysler, su ex-pareha y 5 cu su pareha actual, Miranda Rijnsburger.
Na 1992 un corte a bay na fabor di Javier Sanchez, declarando cu Julio Iglesias ta tata di e cabayero. Pero e cantante a apela y nan a anula e decision. E tempo ey e cantante a nenga di hasi un prueba di paternidad.


text:
“Ora nos haña un famia, nos tin e cos di mas balor cu por existi riba tera y nos tin e mitar di e tesoro cu ta existi riba e mundo aki, paso tin respet, amor berdadero, compreshon y sacrificio di tur dos banda.
Pero, si bo no tin e tipo di famia ey, bo por tin tur e placa di e mundo aki y lo bo sigi ta pober y sin felicidad.”
E palabranan aki ta pertence na e Bispo Edir Macedo, e frase a wordo saca na un reunion cu tabata tin na Portugal recientemente.
E lider di e Iglesia Universal a señala cu e tesoro cu ta nifica e Famia mester wordo manteni, conserva, cuida, y den e sentido spiritual principalmente, ta loke nos ta posee den nos bida na tera cu ta lo mas precioso.
Riba e pagina Arca Universal y e reunion di di IURD nos ta papia hopi riba e comportamento di un miembro di un famia, Tata, Mama of Yui. Cada un di nan ta un piesa mecanico importante pa e por funciona, dilanti cualkier defecto chikito di cualkier di nan e aparato ta stop di funciona satisfactoriamente. Un famia no por tin un funcionamento, un bida ” na mitar”. E felicidad ta un item necesario.
E mundo y e enemigo ta actua tur ora pa e institucion di e famia destrui y cai. ¿Dicon?
Pasobra den dje ta nos comienso di bida aki na tera. Na su nucleo nos ta siña
(of nos mester siña…) e regla di convivencia cu ta permiti nos relaciona pafo di e atmosfera familiar.
Eynan nos ta siña kico ta un bida cu Dios – si e mayornan no tine nan ta bai transmiti esei na esnan rond-. Un famia cu tin un bon fundeshi den Señor Hesus, ta duna e miembronan un estructura fuerte cu lo yudanan den nan bida fisico, psicologico y spiritual.
Pesei ta existi e atake na e persona cu nan ta considera un piesa principal den e sociedad. Ta den e famia cu tur cos ta cuminsa. Si e fundeshi ta debil full e estructura lo cai.
Y e personanan sin estructura ta e elemento ideal pa e decancia mundano.
Cu ta debora nan bida y ta entreganan den un teblashi na e enemigo.
E sabiduria Divino semper ta soprende.
Cu tur e poder de Dios cu Hesus tabata tin, e Tata a haci e Yui nace entre e ser humano na un famia cu tabata dedica. Maria y Jose tabata tin un gran responsabilidad, nan a wordo scohi pa siña e prome stapnan di un baby cu tabata destina pa ta e Salbador di nos tur.
Hesus mester tabata obediente y respetuoso cu su mayornan terrenal prome cu predica na e otro nan pa na obedece e Tata di Lus. Niun hende por manda si e no sa. Prome e mester obecede pesei no ta tur ora un hefe ta un lider.
Tabata cu Maria y Jose cu Hesus a siña depende di un hende pa wordo alimenta, abriga, protehi. Nan a siñe su prome palabranan. Nan a dune educacion y con pa trata e comunidad. Nan a dune tareanan di cas, Hesus a siña cu Jose pa ta un bon carpinte, ela yude na su ofishi ela siñe responsabilidad y e balor di un trabou cu ta duna e condicion pa sostene su mes.
E casamento simpel di Nazareth a haci e Mesias compronde miho, e diferencia cu ta haci den e bida di un persona in famia con estructura.
Dios tabata por inclui e informacion ey den e mente di Hesus, instantaneamente.
E por a mande na tera un Mesias claro caba, prepara, paso poder pa haci esei e tin hasta dimas. Sinembargo, Ela prefera cu nos Salbador a bin fragil na mundo, manera un baby, siñando desde su prome seconde nan entre nos, loke ta un amor di un famia. Dios no a “programa” Hesus cu e informacionan cu anticipacion. Ela lage pa e siña na e practica.


text:
Un topico cu ainda no ta hayando atencion na nivel di e proximo gobierno (despues di september 22) ta, discusion y preocupacion cu tin den comunidad pa loke ta e debe cu Pais Aruba tin y e debe cu Pais Aruba no sa cu e tin. Debenan cual no tin un bista exacto di dje y tampoco tin solucion pa e debenan nobo cu ainda Pais Aruba mes ta entama continuamente.
Den e ultimo simannan aki ta mira cu gobierno ta haciendo esfuerso hopi grandi pa propaganda y mustra diferente proyecto cu ta andando. Den e caso aki ta papiando di Ringweg Watty Vos, Green Corridor y Hospital entre otro cu ta 3 proyecto PPP cu ta costa total rond di 700 – 800 miyon florin. Practicamente full e suma ta fia, kiermen no ta un placa cu pueblo di Aruba of gobierno di Aruba tin, sino cu ta te otro aña na 2018 ta cuminsa paga esaki pa e proximo 20 – 25 añanan. Pues un gobierno cu dia 22 di september pueblo lo mester dicidi si e ta keda of no ta keda den gobernacion, ta pronkia cu un cantidad di proyecto cu e gobierno cu ta sinta aworaki no a paga ni un cen pe ainda. Desde otro aña lo mester cuminsa paga tanto pa e proyecto di Green Corridor como tambe hospital pa un suma di alrededor di 55 miyon florin y despues pa final di aña 2019 lo mester cuminsa paga un suma adicional di 20 miyon cu ta suma na riba 70 miyon florin cu tincu bay wordo paga pa aña pa e proximo 20 – 25 añanan na e tres proyectonan aki so. sin conta tur e preocupacion cu awe ta biba cerca un CFT, ATIA y FTA entre otro, instancianan cu poco poco a cuminsa sali papia y realisa cu tin un discusion cu no ta wordo hiba na e momentonan aki riba loke ta trata finansas publico di Pais Aruba.
“Goberna na momentonan dificil ta demostra e capacidad cu bo tin, cualkier hende por goberna den momentonan di abundancia”, esaki, ta algo cu mi colega Andin Bikker a trece dilanti na diferente ocasion. Segun lider di POR Otmar Oduber: ‘Tempo cu mi a bay gobernador mi a sinti cu tabata merece e atencion na e aspecto financiero particularmente, mirando cu tabata proyecta proyectonan cu no tabatin placa pa paga e momentonan ey. Sinembargo a mira cu esakinan a continua. E proyectonan ta bunita y ta embeyece Aruba y ta yuda den infrastructura definitivamente di Pais Aruba, pero ta proyectonan cu na e momentonan aki no tin placa pa por paga esaki si no bin cu un plan di restauracion financiero economico di Pais Aruba pa por cuminsa paga esaki otro aña.’
Nos partido kier haci esaki un punto di discusion y ta spera tambe cu gobierno/Parlamento por ta transparente cu comunidad di Aruba pa pueblo por realisa despues di 22 di september kico ta speranan pa e añanan nos dilanti cual sumanan no ta den e presupuesto actual.


text:
Kòrsou a haña un teater nobo aserka!
Stichting Teatro KadaKen i Fundashon Birgen di Rosario a uni forsa pa restorá e Aula na Habaai manera e tabata den su tempu di gloria. Lo transformá e presioso sala den un espasio inspirativo pa presentashonnan i kreadónan di teater ta mas ku bon biní pa krea ekspreshonnan artístiko.
Ultimo añanan, Teatro KadaKen tabatin su sede den e espasio dinámiko-kreativo di Casa Moderna i seguidamente den teater La Tentashon, kaminda a krea e obranan Mula di kreadó di teater, Albert Schoobaar i direkshon final di Milushka Birge i tambe Chakutoe di kreadó di teater Gibi Bacilio. Na yanüari 2021, Teatro KadaKen a drenta un aventura nobo i duradero ku Fundashon Birgen di Rosario i a haña un kas nobo den e di teater Aula di Habaai. Direktiva di Teatro KadaKen ta ansioso pa yen di ánimo i ku hopi entusiasmo, hinka un bida nobo den e Aula huntu ku Fundashon Birgen di Rosario. Huntu, e fundashonnan ariba menshoná lo sòru pa renovashon di e Aula pa asina pèrkurá pa konservá e pida akí di nos historia. Mientrastantu, Teatro KadaKen ta ful okupá ku sosten di proyektonan artístiko ku lo tuma lugá den e sala den un futuro serkano. Banda di manehá e Aula, Teatro KadaKen lo ofresé un kas tambe na kreadónan i kreadónan prinsipiante di teater pa produsí obranan teatral i otro obranan artístiko. Tur esaki ta bai sosodé meimei di un komunidat di bibienda ku sigur nos lo interaktá kuné i ku lo fungi komo inspirashon pa nos.
Hopi hende lo mester ta kòrda e Aula di presentashonnan teatral, shownan musikal i komedianan ku a tuma lugá einan pa añanan largu. Ku hopi plaser, habitantenan di Habaai i ansianonan di den bisindario, regularmente tabata asistí na aktividatnan ku tabata organisá den Aula.
Asina tabata selebrá kumpliaña di e ansianon un bia pa kuartal den e Aula tambe, meskos ku e selebrashonnan anual di pasku.
Ban un ratu bèk den pasado. Na 1930 a añadí un ala nobo na banda drechi di Huize Welgelegen, ku na piso abou, un presioso sala grandi ku podio i tribuna. For di 1867 te ku 1940, Landhuis Welgelegen tabata e internat di mas dèftu di hinter Sur-Amérika i Karibe i tabata pa mucha muhénan for di e asina-yamá sírkulonan superior. P’esei e penshonat tabatin tur sorto di fasilidat, manera entre otro un Aula, pisina, kancha di tènes, sala di pinta i un sala grandi ku e akomodashonnan nesesario pa siña e arte kulinario.
Na añanan ‘70 i ‘80 a habri e Aula pa skolnan den bisindario sigui entre otro lèsnan di drama. Gruponan di scouting tambe a bishitá e Aula ku basta regularidat. Despues djei, Skol di Teater Hubenil, DRAZANS tambe tabata aktivo den Aula for di 2009, dor di entre otro duna hóbennan lès einan despues di ora di skol.
Kuater aña i mei pasá, Fundashon Birgen di Rosario a haña un direktor nobo, sra. Indra Rossen-Lucasius. Despues di a risibí un guia den e teater, ku mientrastantu tabata uza komo lugá di warda i dùmp kos, el a mira beyesa di e teater, meimei di tur e potoshi i e podio ku a te hasta desmantelá. Ku yudansa di personal di Kazèrna di Marina na Parrera, a organisá i deshasí di potoshi na kuminsamentu di mei 2018. Huntu ku esei, Maduro & Curiel’s Bank a hasi un bunita kontribushon i na 2019 a renobá tur e bentananan di e ala patras. Na 2018 i 2021, Fundashon Birgen di Rosario mes tambe a invertí den drechamentu di e flur di palu, e dos balustradanan, restorashon di e podio, ordenashon di e ofisina ku tin part’i patras, drechamentu di e tualètnan i sòru pa un man di fèrf den e teater. Un ke otro, pa bolbe prepará e Aula pa uzo.
E echo ku Teatro Kadaken a aserká Fundashon Birgen di Rosario na 2018 tabata un bon motibu pa Fundashon Birgen di Rosario start e proseso pa konsiderá Huize Welgelegen (pues inkluso e teater) komo monumento. Esaki ta nifiká ku den futuro lo krea e posibilidat pa restorá un ke otro den estado original.
Fundashon Birgen di Rosario ta satisfecho ku e kolaborashon ku Teatro KadaKen. E Fundashon su aktividat prinsipal ta kuido i banda di esei e ta disponé di un bunita teater, ku bèrdat mester keda restorá urgentemente. Teatro KadaKen ta un eksperto pa loke ta trata arte teatral. Dor di uni forsa, pueblo di Kòrsou por disponé atrobe di un lokalidat ku t’ei pa hóben i ansiano.
Teatro KadaKen tin un relashon spesial ku e Aula. Na 2009, Teatro KadaKen, bou di guia artístiko di Albert Schoobaar a presentá su promé obra titulá ‘E dekonstrukshon di Edsel K…’ (direktor di esena Silvia Andringa) den e teater akí pa skolnan i pa públiko en general. Despues di bishitá e Aula na 2020, direktiva a namorá dje lokalidat i ta mira e espasio akí komo e sitio adekuá pa presentá artenan di podio, manera presentashonnan teatral, presentashonnan di baile, kanto, poesia i spoken word, pero tambe lès di drama, lès di baile i produkshon di video. Lo hür e sala ku terser partidonan tambe pa presentashonnan riba tereno di artenan di podio.
Obra teatral “E dekonstrukshon di Edsel K..” na 2009 (fotógrafó Ariadne Faries)
De theaterproducties van Teatro KadaKen staan onder leiding van uitvoerend producent Lou Nisbet. Lou is sinds 2008 actief bij Teatro KadaKen en heeft in samenwerking met Albert Schoobaar en andere makers verschillende voorstellingen geproduceerd. Vanuit jarenlang opgebouwde expertise zet ze haar werkzaamheden voort ter ondersteuning van reeds bekende en jonge makers. Met de steun van de bestuursleden Wesley Eleonora (voorzitter), Aronnette Martis (secretaris) en Wernher Suares (penningmeester) hoopt ze samen met geëngageerde makers en vanuit deze nieuwe plek maatschappelijk relevante en inspirerende theaterproducties te produceren voor de Curaçaose gemeenschap.
De opening van Teatro Aula zal dit jaar nog plaatsvinden zodra dat maatschappelijk gezien weer verantwoord is, dus.. stay tuned!
Neem voor meer informatie over zaalverhuur, samenwerkingsmogelijkheden en de werkzaamheden van Teatro KadaKen contact op met Lou Nisbet via teatrokadaken@gmail.com / +599 9 672 45 80 en neem een kijkje op https://teatrokadaken.org/


text:
E Argumento Antropológiko pa e Eksistensia di Dios
Updated: Aug 2, 2019
Kon nos por argumentá pa e eksistensia di Dios saliendo for di e punto di bista ku tin un Lei Moral?
E Realidat i Universalidat di Moralidat
E ta un bèrdat aseptá pa tantu e kreyente komo e inkrédulo, ku moralidat ta algu ku solamente e ser humano tin noshon di dje. Niun animal no tin noshon di e konseptonan di bon i malu; niun no ta funshoná òf skohe pa aktua konforme prinsipionan moral. Niun kachó no ta sinti duele ora e hòrta wesu di un otro kachó, òf ta bai sinta den huki i yora pasobra el a morde su bas ku ta aliment’é.
Tur hende, apsolutamente tur hende, tin un idea básiko di loke ta bon i loke ta malu; tur hende ta karga un noshon di moralidat. Asta esnan ku ta nenga bèrdatnan apsoluto di loke ta bon i loke ta malu, den práktika ta haña nan mes inkapas pa hiba un bida nòrmal sin hasi referensia na moralidat. Asta esnan ku ta nenga nan responsabilidatnan moral i étiko, ta eksihí pa otronan si trata nan konforme prinsipionan moral i étiko.
E Origen di Moralidat
Nos no por nenga e eksistensia di moralidat. I ya ku nos no por nenga su eksistensia, e pregunta ta surgi: Kon nos ta splika su eksistensia, ki ta su orígen, for di unda el a bin? Tin solamente dos opshon. Moralidat ta sea teoséntriko – esta, sentrá den Dios, òf antroposéntriko – esta, sentrá den e ser humano.
E ateista, kende ta nenga e eksistensia di Dios, naturalmente ta argumentá ku moralidat ta antroposéntriko; moralidat ta meramente e resultado di materia ku a pasa dor di un proseso di evolushon.
Tin dos kos ku kompletamente ta destruí e argumento aki. Promé, e teoria aki eróneamente ta asumí ku e selebre humano riba su mes ta kapas pa krea moralidat. Den su buki The Descent of Man and Selection in Relation to Sex, Charles Darwin mes a bisa ku “no tin niun diferensia fundamental entre hende i animalnan avansá den nan fakultatnan mental.” Na di dos lugá, materia riba su mes ta inkapas pa evolushoná un sentido di moralidat. E evolushonista George Gaylord Simpson tambe ta mustra di ta komprondé esaki ora el a bisa: “E funshonamentu di e universo no por proveé niun kriterio étiko di bon i malu ku ta outomátiko, universal, eterno, òf apsoluto.”
E Lei Moral & E Eksistensia di Dios
Pues, si e ser humano su sentido di moralidat no por a originá for di puramente materia no-moral, moralidat mester ta teoséntriko; e mester ta sentrá den Dios. Awor, si nos aseptá ku tin un Lei Moral, nos tin di aseptá tambe ku tin un Dunadó di e Lei Moral aki.
Nos por formulá e argumento antropológiko den e siguiente manera:
1. Si Dios no ta eksistí, anto e ora ei balornan i debernan moral tampoko.
2. Balornan i debernan moral ta eksistí.
3. Pues, Dios ta eksistí.
Si nos nenga e eksistensia di Dios, nos tin di nenga tambe ku tin kualke obligashon moral pa hasi òf keda sin hasi algu. Si no tin Dios, ken tin e derecho pa bisa nos kiko ta bon i kiko ta malu, kiko si i kiko no? Si ateismo ta bèrdat, e ta bira imposibel pa kondená ladronisia, opreshon, òf abuso seksual komo maldat. Tambe nos no por papia di kompañerismo, rèspèt, òf amor komo bon.
Awor, un hende por bisa: “Pero sin Dios i sin su Lei, te ainda nos por mira for di e resultadonan biológiko òf sosiológiko di sierto aktonan, ku e aktonan aki ta robes. Pues e rechaso di Dios su eksistensia i su Lei, no ta stroba nos na imponé obligashonnan moral. Pasobra asta sin Dios, e obligashonnan moral aki te ainda ta perfektamente lógiko.”
E remarke aki ta zona bon i konvinsente, ma tòg ta karesé di valides. Pasobra, sin Dios i sin su Lei, riba ki base nos ta determiná si e resultadonan biológiko i sosiológiko di nos aktonan ta bon òf malu? Pues mester tin un lei fundamental i apsoluto pa medio di kua nos ta husga si nos aktonan òf e resultadonan di nos aktonan ta bon òf malu. Awor, nota tambe ku e Lei aki no por ta originá for di nos eksperensianan biológiko òf sosiológiko, pasobra e eksperensianan aki mes ta wòrdu husgá dor di e Lei aki si nan ta bon òf malu.
E Lei Moral & E Imagen di Dios
Akinan nos ta haña atrobe otro indikashon ku e ser humano ta un ser moral pasobra Dios a pone su Lei Moral den dje. Den Romanonan 2:14-15 nos ta lesa asin’aki,
“Pasobra ora paganonan, kendenan no tin Lei, di naturalesa ta hasi e kosnan di Lei, esakinan, ounke nan no tin Lei, ta un lei pa nan mes, dor ku nan ta mustra e obra di Lei ku ta skirbí den nan kurason, nan konsenshi dunando testimonio, i nan pensamentunan akusando òf defendiendo nan.”
Nota ku den v.15 ta wòrdu bisá ku e paganonan tin e obra di Lei “skirbi den nan kurason.” Génesis 1:26-27 ta bisa,
“E ora ei Dios a bisa: ‘Laga Nos traha hende segun Nos imagen, konforme Nos semehansa; i laga nan goberná riba e piskánan di laman i riba e parhanan di shelu i riba e bestianan di kria i riba henter e tera, i riba tur bestia ku ta lastra riba tera.’ I Dios a krea hende segun Su mes imagen; segun e imagen di Dios El a krea hende; hòmber i muhé El a krea nan.”
E pasahe aki ta deskribí e kondishon den kua hende a wòrdu kreá. E dos tèrminonan tradusí imágen (Hebreo, Selem) i semehansa (Hebreo, Demut) no ta referí na dos aspekto diferente di e imágen di Dios. Un estudio kuidadoso di Génesis 5:1, 3; 9:6 ta mustra klaramente ku e tèrminonan aki ta wòrdu interkambiá. Tin esensialmente tres diferente manera den kua e imágen ta wòrdu interpretá:
1. Komo sustantivo; e imágen ta algu inherente den e ser humano
2. Komo relashonal; e imágen ta e relashon ku hende tin ku Dios i ku otro
3. Komo funshonal; e imágen ta e dominio di e ser humano riba e restu di kreashon
Di e interpretashonnan aki, esun ku ta mira e imágen komo sustantivo mi ta kere ta mas mihó. E interpretashonnan relashonal i funshonal ta deskribí e resultadonan di e imágen, no loke e imágen mes ta.
Pues e ser humano, pa e echo mes ku e ta kreá den e imágen di Dios, ta karga den dje e Lei Moral di Dios. I ta e Lei aki mes ta sirbi komo evidensia pa e eksistensia di Dios.
Konklushon
Moralidat no por a evolushoná for di materia no-moral. E kapasidat básiko di hende pa por distingui entre bon i malu, no por a surgi tampoko komo resultado di un análisis di nos aktonan. Moralidat den e ser humano, ta mustra klaramente riba e eksistensia di un Dunadó di e Lei Moral, esta, Dios.


text:
Prada a inaugura na Aruba dia 5 di december 2014 y nan a caba di cumpli 5 aña cu nan store situa den Renaissance Mall. E tienda ta un concepto di resort boutique y por experiencia e concepto aki unicamente den 20 tienda alrededor di mundo. Nan ta bende articulonan di cuero, acesorio y sapato, y ta spera cu den un futuro cercano por ofrece ‘ready to wear’ tambe den e tienda. Aruba ta parti di e grupo Latinoamericano hunto cu America Central y Caribe.
E team di Prada a organisa un evento sumamente chic pa e clientela local cera conoci cu nan coleccion nobo. Un oportunidad excelente unda den un esfera festivo a haya e oportunidad pa cumpra e piesa preferi cu un trato VIP. E invitadonan a ricibi e atencion personal tambe di Fransua Angela, cu ta e Department Manager di Prada Aruba. Un anochi unico unda mientras ta shop bo por a sip champange Laurent-Perrier y hors d’oeuvres exkisito. Pabien na Prada Aruba cu nan prome lustro na Aruba.


text:
KRALENDIJK – Outoridatnan polisial awe mainta trempan a duna òrdu na e departamentu di R&O di gobièrnu di Boneiru, pa sera kaya na altura di Bulevar Gobernador N. Debrot, pa ta eksakto, na altura di Yachthaven inmediatamente. Pa di tantísimo biaha laman ta subi kaminda na e sitio menshoná. Na momentu ku esaki kuminsá seka, ta keda un kapa di salu riba kaminda ku ta peligroso. Esaki por pone ku un vehíkulo por slep fásil na momentu ku pasa riba e kapa di salu. E ta mas peligroso ku na momentu ku tin awa so. Awe mainta no tabata un eksepshon, pa motibu ku tabatin algun aksidente di tráfiko den ménos ku un ora riba e pida kaminda aki. E awa salu ta keda lèk bou di bo outo i ta karga esaki hiba meternan mas leu.
Manehando bo vehíkulo ku velosidat abou pasando den e awa salu por hinkabo den problema inesperá. E situashon tin algun aña kaba ku ta okashoná diferente aksidente di tráfiko i asta den pasado morto a yega di kai. Prensa Boneriano a kritiká pa drecha e situashon aki na vários okashon sin ku e departamentu di gobièrnu di Boneiru hasi algu na e situashon. A pone te asta gezaghèber di Boneiru ku ta responsabel pa seguridat den tráfiko na altura di e situashon aki vários bia. E eks hefe di e tempu aya DROB, a asta bin ku un plan pa remedia e situashon, pero niun gobièrnu ku a sinta no a hasi nada ku e situashon. Luna pasá a traha un kaminda di tera temporal parti pariba di kaya pa por desviá na momentu ku awa salu subi kaminda di asfalt. Sinembargo e kaya a keda habri normal. Pues outomobilistanan mester skohe si nan ta pasa den awa salu òf si ta uza e kaminda di tera.
Gobièrnu di Boneiru a saka un komunikado partisipando ku a traha un kaya temporal pa outomobilistanan por desviá, sinembargo na niun momentu a skibi ku ta bai hasi algu na e situashon. Por ehèmpel di traha un brùg na e sitio pa e awa di laman por pasa bou di dje. E situashon tin ku keda asina pa semper? Mas aksidente ku morto tin ku sosodé pa hasi algu na e situashon? No ta tur hende ta konsiente ku esaki ta awa salu i ta pasa aden sin tene kuenta ku e por kousa daño na nan vehíkulo. Turistanan tambe ta pasa aden kousando daño na vehíkulonan di kompanianan di hür. Esaki pa motibu ku nan no sa di esaki, i ta pensa ku ta awa di áwaseru. Pa motibu ku un outo a slep bai pega den un kurá di blòki i despues un persona riba skuter a slep kai, a duna òrdu pa mesora laga sera e kaya awe mainta pa’sina obligá outomobilistanan pa uza solamente e kaminda di tera. Ta spera ku pronto ta hasi algu na e situashon. Potrètnan ta na momentu ku un funshonario di gobièrnu a kaba sera e kaya pa obligá tur outomobilista uza e kaminda temporal di tera pa sigui nan ruta.


text:
drs. Raymond Hernandez (UPP): Importancia di un eleccion y e poder di bo voto! Pakico un coalicion?
Na e final di e debate di Camara di Comercio, lider di UPP a haci un apelacion na nos pueblo votador, pa e biaha aki duna e sosten na e asina yama “partidonan chikito”. El a mustra riba e importancia di duna partidonan no tradicional y cu awor aki ta wordo yama “chikito”, e oportunidad pa drenta Parlamento. Aki a referi na dos variabel. Esta esun di “reglanan” cu ta conta den e proceso electoral y esun di “hendenan” cu ta participa den e proceso electoral.
Semper ta para keto na e hendenan y ta busca pa cambia esakinan. Pero nunca no ta tribi di cuestiona e variabel “reglanan”. Esta pa trece cambio den esakinan. Aki nos ta referi na e reglanan formal, cu ta regula e proceso electoral. Nos por pensa riba e sistema di secuencia di voto, e sistema di restzetel y mas aleu ainda e sistema electoral y representativo cu tin, esta con ta scohe nos representantenan y e gobierno di e pais aki. Na e nivel aki nos por papia de reforma constitucional y gubernamental. E otro parti ta e reglanan “no skirbi” of “informal”, cu tambe por wordo cambia. Pero esaki ta bay hunto cu nos forma di pensa y actua. Aki nos por pensa riba e tradicionalismo politico cu ta existi. Esta cu mi mester ta forma parti di un partido grandi of tradicional, cu ta pega bandera y sticker, hisa borchi tur caminda. Partido cu ta tene fiesta, priminti cos personal y populistico of cu haci mas buya, manera core paradanan di auto, tur weekend y kizas hasta den siman, como 6 luna prome cu eleccion.
Den e regla no skirbi tambe ta pas e pensamento cu ta wordo cultiva den mente di nos pueblo, cu vota pa e asina yama “partidonan chikito”, ta voto benta afo y cu ta yuda e partido mas grandi. Esaki ta trece duda of miedo den hendenan cu kizas kier purba e cambio, particularmente esnan cu no ta kere den partidonan tradicional. Esaki ta pone hende kere cu unico opcion ta “mayoria absoluto”. Y, despues di eleccion, ta bay sinta keha 4 aña largo cu cos ta malo, cu nada no ta cambia aki na Aruba, y cu tur politico ta mescos.
E aspecto aki UPP kier a mustra cu nunca no ta para keto na dje. Esta e variabel “reglanan”, cu por nifica un cambio fundamental y necesario pa nos por bay traha realmente, den un forma responsabel, na solucionnan di nos problemanan. Partidonan tradicional, cu ta pidi bo e mayoria absoluto, nunca lo trata na trece cambio den ningun dos forma di reglanan, esta e reglanan formal y esunnan no skirbi. Y aki ta unda cu e apelacion cu lider di UPP a haci na nos pueblo durante e debate ta, pa ban cambia e variabel “reglanan”. Nos tin di admiti cu un electorado no por cambia di biaha esun formal (ley). Pero cambiando e reglanan no skirbi y informal e biaha aki, nos ta habri caminda pa cambia e reglanan formal tambe. Un coalicion, unda varios partidonan chikito ta representa, e control riba gobierno lo bira uno real. Asina aki tambe nos por cuminsa na haci cambio y reformanan fundamental tanto den politica como den gobernacion.
UPP ta kere cu ta importante pa pueblo sa cuanto poder su voto por tin. Y esaki nos kier conscientisa nos pueblo riba dje. Voto ta un derecho universal, unda den un democracia tur ciudadano, na un forma secreto tin e derecho pa scohe su representantenan. Votamento ta un acto unda e ciudadano ta entrega su derecho di tuma decision na otronan, pa nan tuma decision pe. Hasta cu por ta contra su propio interes. Ta na e entrega di bo derecho pa otronan dicidi pa bo, nos mester para keto na dje pa loke ta nos sistema electoral. Den un eventual parlamento, e asina yama “partidonan chikito” por haci e diferencia den control di gobierno. Ta gusta wak Corsou, pero tin otro ehempelnan den mundo cu nos por sigui tambe, unda ta existi coalicion y gobernacion drechi. Gobernacion basa riba mayoria absoluto di un solo partido aki na Aruba a mustra di no ta e salbacion di Aruba. Al contrario.
Riba su mes e ta keda den man di e pueblo votador con y kico e ta haci cu su voto. Ta e pueblo ta dicidi con e ta parti su votonan.
Si pueblo realmente kier cambio con ta goberna Aruba, ta un conditio sine qua non cu mester duna e otro actornan, e asina yama “partidonan chikito” un oportunidad pa trece e cambionan aki. Cambionan di e variabel “regla” ta cuminsa cu e cambio di e reglanan no skirbi y informal. Y pa haci esaki, nos pueblo por haci e diferencia, dor di no vota “tradiconal” mas. UPP e Real Deal pa un Miho Mañan!!
Na nomber di UPP
Raymond Hernandez
Union Patriotico Progresista
16 di juni 2017
Expresionnan haci den e articulo aki no necesariamente ta refleha opinion di ArenaPoliti.co


text:
Bahia di Lac ta un atrakshon grandi pa turismo ku por ta orguyoso di tin un variashon amplio di habitat koriendo di ref di koral na rant di e boka te na kama ekstenso di yerba di laman te na e mondi mas grandi di palu di mangel (mangrove) den region di Karibe Hulandes. E área akí ta e sitio pa un seri di aktividat nobo pa restorá habitatnan marino importante den kuadro di un proyekto ku Stichting Nationale Parken Bonaire (STINAPA Bonaire) ta bai realisá ku fondo di parti di RESEMBID na rason di €792,480.
STINAPA Bonaire i “the Resilience, Sustainable Energy and Marine Biodiversity Programme / Programa pa Resiliensia, Energia Duradero i Biodiversidat Marino (RESEMBID)” a firma e akuerdo pa supsidiá e proyekto riba djaluna 13 di yüni 2022. RESEMBID ta traha ku fondo di Union Oropeo i ta implementá pa Expertise France – e agensia di desaroyo di koperashon di Gobièrnu di Fransia. E ta sostené esfuersonan duradero humano den 12 Pais i Teritorio Karibense (LGO) – Aruba, Anguilla, Boneiru, British Virgin Islands, Islanan Cayman, Curaçao, Montserrat, Saba, Statia, Saint Barthélemy, Sint Maarten i Islanan Turks i
Caicos. “Bahia di Lac ta un ekosistema sumamente importante. E ta un lugá di refugio pa para migratorio,
e ta funshoná komo un krèsh pa piská i turtuga, i ta un atrakshon turístiko grandi riba e isla,” Judith Raming, Manager di Parke Nashonal Marino Boneiru a bisa. Ku e proyekto akí e kapasidat di personal di e Parke lo krese. “Ku e sosten di RESEMBID, nos rangernan di parke lo haña oportunidat pa bai ehekutá na forma mihó e mantenshon di e legislashon di naturalesa. Nos tim ta ansioso pa bai traha na un futuro mas duradero pa Lac!” Raming a deklará.
E proyekto bou di e título ‘‘Realisá un Ekonomia Blou na Boneiru: Restorando Biodiversidat Marino i Promoviendo Rekreo Duradero den Bahia di Lac” tin sinku meta prinsipal: restorá habitatnan marino importante, promové rekreo duradero, realisá kumplimentu ku legislashon di naturalesa, monitoreá kalidat di awa, i sigurá finansiamentu duradero. “Nos ta hopi ansioso pa kolaborá ku STINAPA den kuadro di e proyekto importante i grandi aki, inkluso un variedat di aktividat di restorashon integrá pa e habidat úniko i kompleho di Lac” Francesca Virdis, Hefe di Empleado di Operashon di Reef Renewal Foundation Bonaire, a bisa. “Komunikashon i komprometementu distakeholdernan lo bira importante pa éksito i finalmente sigurá ku naturalesa i komunidat tur dos lo benefisiá na término largu.” Fabian Mckinnon, Direktor di Programa na RESEMBID a bisa, “Ta kasi un tremendo koinsidensia ku a finalisá e akuerdo di RESEMBID ku STINAPA djis algun dia despues di selebrashon di Dia
Mundial di Oséano di e aña akí, di kua e tema tabata Revitalisashon: Akshon Kolektivo pa Oséano.
E trabou ku STINAPA lo bai hasi pa restorá e habitatnan marino asina importante ta un ehèmpel fenomenal di e akshon kolektivo akí. RESEMBID ta realmente konmové pa tantu finansiá e trabou
akí komo pa duna sosten tékniko ku lo sigurá ku esaki lo ta un proyekto duradero ku ta benefisiá
e pueblo di Boneiru pa añanan pa bini” Diputadonan James Kroon, Hennyson Thielman i Gezaghèber Rijna a duna inisio na e proyekto, ku ta trese kuné un seri di oportunidat interesante pa mehorá e salubridat i e resiliensia di Bahia di Lac, i tambe promové rekreo duradero. E proyekto ta inkluí restorashon di yerba di laman i di koral, alsa sosten na e parke ku mas presensia i kampaña edukashonal i tambe un Estudio di Impakto riba Medioambiente relashoná ku kobamentu di santu for di e bahia.
“Preshon riba hende i medioambiente lo sigui subi rònt Boneiru. Bahia di Lac lo bai su mes konfrontá ku nivelnan sin presedente di menasa dor di uso pa rekreo i efektonan di kambio di klima ku ta subi regularmente, manera e fluho entrante di sargasum i e deterioro di kondishon di awa. Inisiativanan manera e programa di RESEMBID ta duna e hèrmèntnan nesesario pa krea kapasidat lokal i desaroyá resiliensia mehorá pa e área natural importante akí. Mi ta sumamente kontentu ku e programa di RESEMBID a duna supsidio na STINAPA pa ehekutá e proyekto akí pa e Bahia di Lac”, segun diputado Kroon. Diputado Thielman a trese dilanti: “Esaki ta un proyekto importante pa e desaroyo duradero di
nos isla. Aki nos ta mira kon naturalesa i desaroyo ekonómiko por kana huntu man den man. Mi
ta sumamente gradesido na e programa di RESEMBID pa e kontribushon finansiero pero tambe
na STINAPA pa nan vishon pa trese naturalesa ku desaroyo ekonómiko duradero huntu”. Sigui STINAPA su páginanan di medionan sosial pa informashon periódiko nobo tokante e desaroyo di e proyekto.


text:
ORANJESTAD- 30 juli 2021
Segun resumen di awe un total di 67 caso nobo di COVID-19 a keda registra cual 11 ta turista y 56 ta residente. E cifranan aki ta representa un 'Positivity rate' bou di nos residentenan di 26%. Cantidad di casonan activo di COVID-19 pa awe ta 400 y cantidad di fayecidonan relaciona cu COVID-19 ta 110.
Datos ta indica un subida continuo di casonan nobo cu un average semanal di 46 caso pa dia y un average di 'positivity rate' semanal di 23% pa dia.
Hospital tin 9 persona interna di cual 3 ta den ICU, 2 ta den ICU como caso activo y 1 ta den ICU como caso inactivo y riba piso general tin 6 persona interna di cual 4 ta caso activo y 2 inactivo. Hospital ta informa cu desde 1 di juli e personanan cu a keda ingresa pa cuido medico debi na covid 3% tawata tin 1 vacuna y 97 no tawata tin ningun vacuna.


text:
18 di maart tambe ta un momento pa refleha riba historia di nos isla. Pero con e conocemento ta bou nos muchanan? Bo kier test bo mes? Por fabor yena e preguntanan aki y por ta bo cay den premio.
-
Con nos isla a yega na e nomber Aruba?
-
Kende a descubri Aruba ?
-
Kico ta e cambio di mas importancia pa Aruba su economia?
-
Na cua aña a construi e prome hotel na Aruba y con yama esaki?
-
Cuanto aña di status aparte nos tin actualmente?
-
Kende tabata e prome habitantenan di Aruba?
-
Cua ta e prome biaha cu Aruba su nomber aparece den un documento?
-
Kico a pasa durante e periodo di 1804 y 1806?
-
Kico a sosode riba 30 di juli 1947?
-
Di cua tres pais reino tabata consisti despues cu januari 1986?
E preguntanan aki ta pa muchanan entre 7 pa 11 aña di edad y e contestanan por wordo manda na nos inbox noticia@bondia.com of pasa libremente y entrega esaki na recepcion. Lo tin un sorpresa pa e ganado. Ultimo dia pa entrega e contestanan ta diabierna 23 di maart.


text:
CMB ta reparti 5,000 rosa pa nos hendenan muhe di Aruba.
Oranjestad, ARUBA – Diasabra ultimo dia 8 di maart ariba Dia Internacional di Hende Muhe, Caribbean Mercantile Bank N.V. a subi caya desde 7’or di mainta caba pa felicita nos hendenan muhe di Aruba.
E banco a bishita diferente tiendanan, supermercadonan, hotelnan, restaurantnan y tambe varios instancianan di cuido unda nos hendenan muhe tabata na pia di trabao y a entrega cada un, un rosa hunto cu un mensahe special di e banco.
Alaves tur a wordo invita pa subi Facebook y yena un formulario electronico y participa pa gana 1 di 10 Treatment Packages na Mandara Spa na Marriott.
En total e banco a reparti 5,000 rosa den nos comunidad.
Un biaha mas un pabien y un danki ta bai na tur hendenan muhe di Aruba.


text:
MERKA — E organisashon di Texas Rangers a promové Juremi Profar pa e ekipo di High Desert Mavericks den Klase A Avansá. Juremi tabata ku e ekipo di Spokane Indians den Klase A temporada kòrtiku. E ekipo di Spokane su temporada lo kuminsá dia 18 di yüni próksimo.
Den su promé partido ku e ekipo di High Desert Mavericks dia 27 di mei ultimo Juremi no a konektá hit den 1 turno na bate. Sin embargo, den e partido di ayera Juremi a konektá un single i un tripel den sinku turno na bate miéntras ku e la anotá un kareda i empuha otro. Aktualmente Juremi tin un promedio di .333.
E partido di ayera di High Desert Mavericks tabata kontra di e Kurasoleño John Polonius i San Jose Giants. Den e partido aki John a konektá un hit den kuater turno na bate pa Giants.
Phildrick Llewellyn
Despues ku algun dia pasa e organisashon di Baltimore Orioles a promové Phildrick Llewellyn pa e ekipo di Fredrick Keys den Klase A avansá e ekipo ta bah’e un nivel bek pa Klase A temporada kòrtiku. Phildrick ta awor ku e ekipo di Aberdeen Ironbrids ku ta kuminsá nan temporada dia 19 di yüni próksimo.
Den Klase A avansá Phildrick a hunga den dos partido i a logra un promedio di .222 den nuebe turno na bate.


text:
WILLEMSTAD — Resultado Femenino Klase AA:
- Pichingolo Nissan ta gana di Soto CMTC ku skor di 12-2, picher ganador tabata Arnalda Margarita, mihó na bate Ciroendra Peloz di 4-3.
- Starosa Angels Vanddis a gana di Eagles Softex ku skor di 8 pa 4. Picher ganador tabata Diane Rosa i miho bate Suhedy Faneyt di 2-2.
- Nos tei Curacao Office Supply ta gana di Demolition ku skol di 8 pa 4. Picher ganador ta Tafari Janga i miho bate Thanais Martina di 4-2.
Resultado Maskulino Klase AA:
- Giants ta gana di Haarlem Power 13 pa 11. Picher Ganador tabata Raylison Gijsbertha i miho Elvison Martina di 3-3.
- Dreamteam ta gana di Classe Aparte 13 pa 11. Picher ganador tabata Wendley Serberie i miho Nurison Leonora di 2-2.


text:
GOBIÈRNU DI KÒRSOU TA DEMOSTRÁ APRESIO I GRATITUT NA NOS GRANDINAN
MINISTERIO KONSERNÍ ASUNTUNAN GENERAL I PROMÉ MINISTER
GOBIÈRNU DI KÒRSOU TA DEMOSTRÁ APRESIO I GRATITUT NA NOS GRANDINAN
PUBLIKÁ RIBA 31 OUGÙSTÙS 2022
Willemstad – Gobièrnu di Kòrsou a hasi apertura di e kampaña “Ban Demostrá Apresio i Gratitut na nos Grandinan” dia 31 di ougùstùs 2022 na Fòrti.
E kampaña lo kuminsá dia 1 di sèptèmber i lo finalisá dia promé di òktober.
Fundashon Nos Grandinan ta e instansha ku Gobièrnu di Kòrsou a rekonosé pa durante luna di sèptèmber ta motivá i konsientisá nos komunidat den su totalidat pa demostrá mas apresio i gratitut na nos Grandinan.
A kuminsá e luna usando algún mensahe ku lo yuda den realisashon di e kousa prinsipal:
Kada Minister a representá un di e mensahenan ku lo keda apliká durante henter e luna di sèptèmber pa asina un i tur lo bai duna un trato spesial i mas rekonosementu na nos Grandinan.
Gobièrnu di Kòrsou komo “Amigu di Nos Grandinan” ta deseá tur nos Grandinan un dushi luna di sèptèmber kual a keda skohé spesialmente pa dediká mas apresio i gratitut na nos Grandinan.
E kampaña lo finalisá dia promé di òktober kual fecha a keda proklamá pa Nashonnan Uní bou di Resolushon 45/106 riba dia 14 di desèmber 1990 komo “Dia Internashonal di Hende Grandi”.


text:
Na drenta den un kas correa, tin e guitara di sapatu
Di kultura correa a sobrevivi pa, aña, apesar di e mihó esfuerso pa hendenan hostess di piarSi bo sa i respetá di kultura correa obtendrá largu mas di su tempu di Soria. E Kimchi ta e kolo tocando, zür ku sous di oumento kòrá i plaka di ansha. E corant di amor i ta kome ku kada kuminda, komandante di e banda en maske e ta utilisá manera ingediend na otro tayónan. E Kimchi ta un símbolo di e kultura correa: e ta seif, desisivo, i diamante. Algun stranhero no por soportá, sinembargo, si bo por, bo ta gana di lokal mas sinseridat rèspèt. Ta sigur un di e mihó kuminda experencia ku bo ta sufisiente pa tin den Soria di Sùit. E corant tin un relashon spesial ku su piso, esun ku ta sinta i, na fini, e soño. Un piso sushi ta interne den un kas correa, i bin na Oksidente manera na bin canvas pa e restu di bistí den nos sala di ta. Soju ta bebe di gas grandi tiro, i e gusta tur e bebida alkohóliko di Soria, semper ta sirbi ku e kuminda. E corant bebe na balioso gruponan regularmente online geus, miéntras ta drai gana. (plaso) i un tiro en uh Den e anochi, bo ta mira ku e hende a sali un nota bon (salanan di caracena) i ambulans pa e kaya reino, i argento. Solamente segers di evitá ku e charcos di koló rojizo en saka vishonnan patras di robes, bo tambe ta konosí komo e kimchi di flor.
Pa hasi menos ta prueba di un gran falta di rèspèt
E corant tin estrecho notabel pa e etiqueta: sierto su mes bebe i ora ta basha e awa pa un hende grandi ku bo pone un man na nan kurason òf su bario brasa manera un señal di rèspèt. Manera e Hapones, Corant, kome aros kasi tur e omdat. Ta asina arraigado di su kultura, ku un di su mas comun saldo di Bbp meogeosseoyo, òf"bo ta kome aros. 'Tin diferensia di e Hapones, e Corant liber come di aros ku un peso, i no a lanta e kòmchi aros mesa na boka. Tambe, e pilot ku nunka mester ta den man robes, a sali for di e kopa aros, komo ku esaki ta asma den forma di e aros ta ofresé riba e morto. E corant ta un salida i general di nashon, sinembargo no tabata sa di courses ku ta pega na publiko. Bai biaha, e caóticas kayanan di e península di parse un laman ta scowls, ku henter mundu, naturalmente, a pone nan mas severo na biaha. Esaki NO ta e kaso di e muchanan tòg ku, inkansablemente, sonreí i hari miéntras ta drai"o Hala. Hala."Soria ta un pais yen di hendenan.
Tin un grupo di pedagogia serunan ku solamente un par di vaye i plania i riba kiko buta.
E resultado ta un pueblo di espasio chikitu, i e hendenan ei ta bai pa pensa dos biaha di pusha i pusha ku e fin di yega na un autobús, un acceso, òf na e perfekto siboyo di e negoshi. E Corant di sùit luchó duru pa logra ku e totalmente democrático ku awor disfruta, i ta entre e mihó riba e mundu ora ta trata di e disiplina di su derecho na e protesta. Na e residensia ta bai biba i bon. E corant protestá vishonnan i e protesta ku ánimo di tur e partinan di e sentro polítiko. Di manifestatie e empleo un variedad di metodo, di violento (rabiá studiante regularmente bataya di pl antidisturbios ku nos baranan di metal), na acudi (contado di dedenan, tira sushi di bestia, cubriéndose su mes na abeha). Inclui e otro concurso di stat tin serunan ku ofresé un relata refugio di conta di e lokura di kaya mas abou. E corant ta den mihó momento den e serunan. Nan sonríen i saludá di bo i fini inside ta kompartí di kuminda i bibida. Segers ta para un refugio di seru, restorant pa bajan (buelo) i dan dan ju (biña aros).
Sí, algun Corant come karni di kachó, apesar di algun intento esporádicos pa e gobernashon pa sera e boshingtang (op di karni di kachó) restorant, ku e fin di mehora e tera"imágen internashonal."Karni di kachó ta kaba ku prinsipalmente pa e zomer i pa e hende, e ta bisa nan ta kosnan pa resistí.
Wak e nacional ta mustra na e evento deportivo nan, kaminda milnan di font di soria animal nan equipos nationale den union, bati tambe i evitando musica di emblema. E nacional spesialmente herebé ora Japon ta funciona, manera di Japon a invadí lorá biaha i ocupó Soria manera un kolonia pa kasi tur e promé mitar di siglo, demanda di e recurso di tera i gana di milnan su muhénan manera sklabisá sexual. Lo ta imprenta intenshon di mi no ta di akuerdo ku un di e skinanan, manera e Corant no ta konsiderá ku, pa e date.


text:
Parlamentarionan di AVP no por soporta cu evaluacion di Aruba pa CFATF a score un resultado excelente. Nan ta rabia y ta busca tur moda y excuus fofo pa critica y no mira con bon un Gobierno di MEP ta traha pa evita cu Aruba ta haya mal nomber internacionalmente. Cu tempo CFATF tambe a mira e diferencia ora MEP ta mando y ora ta toca AVP pa goberna Aruba. Lesa pa bo mes con AVP su ‘trackrecord’ ta cerca CFATF.
Negoshi cu mafioso
Aruba a paga miyones na garantia pa hotelnan cu nunca a wordo traha, pasobra ex Minister President Henny Eman a bay haci negoshi cu e mafioso Italiano Spartago Ghini. E ‘onderonsje’ aki sali Aruba hopi caro y nos tur mester a paga di aña 1993 te na aña 2018 pa e fechoria aki. Mike y AVP a tene man cu Kiko Gomez, un homber cu a mata un cantidad di hende, pa haci negoshi cun’e di hiba fruta di Aruba pa Colombia dunando un areglo special na Aduana di Aruba. Sin lubida e caso di El Pollo Carvahal di e Cartel de los Soles cu kende AVP tabata tene man y cu Dowers a laga bay y pa despues e wordo extradita. Full AVP a lubida con nan tabata fiesta na e cas na Sero Colorado? Kizas Mike de Meza si ta corda, ya cu nos tur a yega di wak e potret di De Meza sinta ta dal drinks cu El Pollo y Rincon den restaurant. Y laga nos no lubida riba Roberto Rincon cu ken AVP a haci negoshi y duna tereno pa traha negoshi grandi dilanti WEB y kende tambe a cumpra e edificio grandi net dilanti di VNO. Rincon ta cera na Merca pa a cumpra gobernantenan y laba placa y ken por sigura nos cu e no a cumpra Eman y De Meza cu placa haya na un manera ilicito? No ta De Meza a subi private jet bay Houston tene ‘onderonsje’ na mansion di Rincon?
E lista di Martin Ras
Nos no por lubida con Aruba su cara a wordo bergonsa pa AVP ora KB a yega pa Minister di Husticia Vos riba peticion di e mesun Henny Eman cu a bay de acuerdo pa Hulanda investiga su colega minister di Husticia y colega di partido AVP. Ta ken no ta corda e lista di Martin Ras cu tabata Hefe di Veiligheidsdienst di Aruba? Acaso AVP a lubida con Hulanda a manda mariniers drenta oficina di nan Minister di Husticia pa pasa man pa documento y bay hiba nan warda na Marinierskazerne pa nan por a keda save? Berguensa esaki tabata pasobra e lista a mustra con AVP tabata tene man cu baho mundo.
Wowo di US State Department riba AVP
‘La luna que brilla’ y ‘Diamante negra’ tabata e nomber cu e Mericanonan a duna Eman y Vos e tempo eynan. US State Department tabata tin wowo hancho habri riba nan movecionnan, te cu na Miami nan a drenta camber di hotel di Aruba su Minister di Husticia di AVP pa pasa man bay cu su maletin. No ta zomaar ta drenta camber di hotel di un minister. Acaso tur hende a lubida esaki tambe?
Racetrack den Hospital
Aruba a paga miyones tambe pa un proyecto di Racetrack cu nunca a bin na Sero Colorado. Manera cu AVP a bin na poder nan a bolbe busca e mesun sr Sanchez di Racetrack pa traha nos Hospital. E mesun compania aki liga na AVP cu a haci un desaster cu construccion di un hospital pa mucha na Miami, e mesun compania aki AVP a pusha den nos Hospital y awe nos ta pagando 29 miyon florin pa aña sin cu e Hospital ta cla y cu yen problema di construccion.
Minister y Parlamentario den man di Husticia
Ex Minister Tico Croes ta e unico minister sentencia pa corupcion den e caso di Fondo pa Desaroyo di Aruba. Asina cu AVP a yega na mando, Mike Eman a core trek in e caso pa asina Tico no mester a paga un cen preto y por a bay sconde na otro Pais. Wak Benny awo ta den man di Husticia, bay KIA y keda cobra na Parlamento. Paul tambe mesun cos den man di Husticia paso e tampoco por a scapa di AVP su Universidad di corupcion. No lubida riba e Parlamentario di AVP cu mester a entrega su stul den Parlamento y tuma retiro for di partido paso elo a tuma placa bou man pa tereno. Ki dia Mike a sali condena Benny pa esaki?
Corupcion den nan DNA
Esaki ta djies un parti di e lista largo di AVP su fechorianan cu ta pone Aruba su cara na berguensa cerca CFATF. Ainda tin mas caso pa mira luz dia. A cuminsa na e rabo y poco poco ta yegando na e cabes di partido AVP. Lamentablemente AVP tin corupcion den nan DNA y cada biaha nan haya chens pa yega na mando, nan ta bergonsa Aruba su cara malamente.


text:
Reino: Durante conferencia di prensa na Hulanda diamars, a dicidi cambia algun regla cu ta conta pa e covid-19. E cambionan ta keda haci den tres paso.
E aviso pa maximo 4 hende bishita cas ta keda cancela. E aviso pa traha na cas ta cambia y ta bira traha mira dia so na cas. Logicamente e otro mitar por bay traha personal.
E medidanan aki ta keda na vigor mesora.
Entrante 15 Februari 2022 tin algun pais cu tabata codigo oraño ta bira codigo geel pa loke ta biahamento.
For di 18 di februari, Horeca y otro sector cultural por keda habri te cu 1’or di marduga.
Localidad cu tin menos cu 500 persona no mester presenta mas cu un prueba di vacunacion. Tapa boca tambe no ta necesario mas pa bisti. Ta elimina e parti cu mester tin sitio destina pa un persona. Aparte di esaki ta elimina e 1.5 meter di distancia entre persona.
Localidadnan cu ta tuma mas cu 500 persona ta obliga pa sigui e regla cu un sitio destina pa persona.
Esnan cu haya corona virus por keda te cu 5 dia den isolacion, despues di 5 dia y bo no tin ningun sintoma por sali.
Dia 25 di februari awor, basicamente ta kita e Coronapas 3G.. Eventonan paden cu ta tuma mas cu 500 hende y cu no tin un sitio destina pa un persona, tur hende mester bay test ( 1G) prome cu bishita e evento.
E ‘coronapas’ ta necesario ora di bula y esaki ta depende tambe di e pais cu ta bay bishita.
Horeca y otro sitio cultural por habri normal na e oranan stipula di nan permiso. E bida nocturno por habri normal atrobe. Esaki ta conta pa e eventonan y festival cu por cuminsa atrobe.


text:
Diaranson 7 di september Corte di Husticia oficialmente a cuminsa trata e caso penal ‘Avestruz’, caminda e Parlamentario y ex-minister di Infrastructura, Desaroyo Espacial y Integracion, Benny Sevinger ta e sospechoso principal. E caso aki ta trata di un investigacion profundo tocante malversacion, estafa, soborno, labamento di placa y abuso di poder di e funcion den cual dicho gobernante/dignitario tabata eherce.
Con caso Avestruz a cuminsa?
Pa hopi aña pueblo a experencia un servicio (y maneho) no optimal y inhusto for di DIP na momento di haci peticion y otorgamento di tereno. Por ehempel, sa pasa cu un persona ta haci un peticion pa un tereno specifico y tin cu warda añanan prome cu haya un contesta (si esaki yega) of no ta ni bin na remarke pa ricibi tal tereno. Di otro banda, por mira cu cierto personanan ta entrega un peticion pa tereno y ta haya esaki den un cera di wowo. Tambe terenonan cu ta cay den parti di area di naturalesa (protehi) ta ser otorga sin cu ta tene cuenta cu e reglanan di e ROP (Ruimtelijk Ontwikkelingsplan). Anto Sevinger tabata e minister encarga cu e cartera di planificacion, caminda mester a proteha y conserva e naturalesa di Aruba. Lamentabelmente esaki no a sosode, sino e contrario di reparti tereno na esunnan yega na dje. Ta debi na e sucedidonan aki, caminda cu Jan de Ruijter y Micheal Williams a entrega e prome rapport na Ministerio Publico pa asina inicia un invistigacion cu tin di haber cu otorgamento di tereno. Consecuentemente debi na e rapport aki, un Hues Comisario di Sint Maarten mester a bin Aruba pa encamina e proceso pa haci e investigacionnan. Di e manera aki e investigacionnan a bira mas intensivo y e caso a haña e nomber di ‘Avestruz’.
E daño di caso Avestruz riba politica di Aruba y Reino
Cu e aparicion di caso avestruz, politica na Aruba y den Reino a haña un mancha grandi. E caso aki sigur ta e investigacion di corupcion mas grandi cu Aruba a yega di conoce den su historia di politica. E asunto complica, grave y na mes momento delicado aki, tin su efectonan negativo pa nos politica y pais Aruba den su totalidad na diferente nivel. Sevinger a pone un mal imagen na:
- Nivel internacional y financiero: Un di e institutonan financiero cu ta presta Aruba fondo, esta IMF (International Monetary Fund) lo bira cauteloso cu gobierno di Aruba ora di presta fondo. Y mas ainda e desconfianza lo crece si e mesun Sevinger mester bolbe den un funcion di minister.
- Nivel di Reino: E situacion ta crea un desconfianza bou di e otro paisnan den Reino. Creando asina un pensamento eroneo cu tur gobierno na Aruba ta traha a base di corupcion y mal uzo di poder.
- Nivel local: Sevinger a pone un super mal imagen na e poder ehecutivo, con ta maluza poder ministerial pa beneficia esnan yega na dje y su mes.
- Nivel personal: E caso Avestruz a hinca duda y desconfianza grandi den e pueblo, caminda tur persona ta puntra nan mes si nan ta sinti nan mes bon representa den Parlamento. Banda di esey hopi ciudadano, specialmente esunnan hoben, ta perde confianza den e sistema politico y lo no ta participa mas ni pasivamente mucho menos activamente na politica local. Un partido politico cu decadanan di existencia, ta duna un mensahe eroneo di postula un sospechoso riba nan lista y ainda mas, te hasta lag’e drenta den Parlamento di Aruba siendo un sospechoso di husticia.


text:
MEP TA FELICITA PARLAMENTO NOBO CU UN BUNITA APERTURA DI AÑA PARLAMENTARIO 2022-2023
Partido MEP
MEP TA FELICITA PARLAMENTO NOBO CU UN BUNITA APERTURA DI AÑA PARLAMENTARIO 2022-2023
Diamars mainta, 13 di September, tawata apertura di Aña Parlamentario 2022-2023. Partido MEP ta felicita Parlamento nobo cu e bunita apertura di esaki. Señor Edgard Vrolijk un biaha mas a keda eligi como Presidente di Parlamento. Partido MEP ta gradici’e pa e trabou grandi cu el a haci aña 2021- 2022 y pa e manera recto cu el a dirigi Parlamento. Ta bisto cu no solamente cu su conocemento sino tambe cu su experencia e ta dedica na guia Parlamento y hiba Parlamento na un nivel mas halto di respet.
Pabien tambe na Raymond Kamperveen cu a keda re-eligi como Vice Presidente di Parlamento. Partido MEP ta gradici ambos y ta desea nan exito cu e trabounan cu nan tin nan dilanti.
E aña aki atrobe, apertura di Aña Parlamentario 2022-2023 tawata hopi bunita organisa y un ambiente hopi ameno a reina na unda cu tur presente a sinti nan hopi comfortable. E discurso di Gobernador S.E. Alfonso Boekhoudt tawata uno hopi elocuente den cual a elabora riba desaroyonan tra’i lomba y a tira un bista riba kico tin cu ta spera nos.
Palabranan hopi bon scogi pa expresa e trabounan duro cu Gabinete Wever-Croes ta haciendo den e fase di recuperacion na unda cu Aruba ya caba ta bayendo riba e bon caminda pa loke ta trata recuperacion den turismo, recuperacion economico y recuperacion financiero. Cu esaki, Gobernador ta duna Gobierno di Aruba tambe un sosten pa sigui cu e trabou grandi cu ta worde haci.
Partido MEP ta felicita Parlamentarionan y ta desea nan exito den e aña Parlamentario nobo aki cu e deseo cu cada un por pone Aruba na prome luga riba nan agenda.


text:
A peticion grandi general Fundacion FEPA a dicidi di habrie inscipcion extra pa cursonan y estudionan nobo den luna di september .
Por inscrib pa cursonan di: BKB basiskennis boekhouden , BKC basis kennis calculatie, MBA modern bedijsadministratie, supervisory management, officemanager riba MO/HBO, jongerencoach HBO nivel, sportmassage 1, Toegepaste psychologie riba nive di HBO ,sales and marketing, sinja conoce bo auto y con pa service e, manicure &pedicure, sinja corta cabey basico, lifecoach riba nivel HBO, basismanagement,middle management, ingles , spanjo , hulandes y papiamento (basico y intermedio).
Estudionan : PDG (pedagogisch getuigschrift ) mester tin un HBO of estudio WO, MBO-3 Boekhoudkundig medewerker .
Mester remarca cu nos tin un cursista cu tin 82 anja di edad cu ta siguiendo un of mas curso cerca nos. Nunca ta laat pa bo cuminsa studia bek , progresa den mercado laboral y drecha e calidad di bo bida.
Por inscribie: cursofepa@gmail.com of na tel: 5849787of msg na 5622225


text:
KRALENDIJK – Hóben na Boneiru tin poko konosementu di historia di dia di Rincon. Nan ta asosiá e dia ku kultura di e siudat di mas bieu di Boneiru si, pero mayoria di hóben no sa kiko ke men kultura i kiko ta e idea tras di e fiesta.
Dia 30 di aprel Boneiru a selebrá e di 26 Dia di Rincon. No opstante e kantidat di diskushon riba e isla pasobra por lo pronto e dia no ta un dia liber ofishalmente, e fiesta a estayá tòg. Ku ménos bishitante den dia si, pasobra tabatin hende ku tòg mester a traha.
Mucha muhé
E hobennan ku a kontestá pregunta tabata papia bon kla. Mi no sa nada di historia di Dia di Rincon. Pa nan ta un dia pa kana bai bini den kaya di Rincon, pa hasi fiesta, kome kuminda krioyo i pa bebe. Un mucha muhé di 14 aña a kumpra un bistí nèchi blou pa e bisti e dia ei i Ayrton Cicilia di diestres aña ta bini Dia di Rincon entre otro pa wak e mucha muhénan.
Cicilia por a menta nòmber di Broertje Janga, e persona ku a duna Rincon su propio dia. “Mi gusta Dia di Rincon, ma mi no sa kiko e dia ta nifiká.” E ta bisa ku e no a siña esaki na skol.
Fo’i sla
Jona Chirino-Felida, diputado enkargá ku kultura, ta haña ku hóben mester di mas atenshon di mayor ku mester siña nan un kantidat di aspekto kultural importante. E ta pone énfasis riba paña fo’i sla i komportashon no deseá bou di hóben. Chirino-Felida ta haña ku manera di bisti i komportashon di hóben tambe ta kai bou di kultura.
Outor: Belkis Osepa


text:
Deklarashon di privasidat Stichting Waarborgfonds Eigen Woningen
Entorno di Hipotek Garantia Boneiru (HGB)
Introdukshon
HGB ta un produkto di Stichting Waarborgfonds Eigen Woningen (WEW). WEW ta prosesá data personal. Gustosamente nos kier informá Bo na un manera kla i transparente. Den e deklarashon di privasidat bo por lesa kua datanan di bo persona WEW ta prosesá i pakiko.
WEW ta respetá bo privasidat i ta hasi tur lo posibel pa protehá e datanan personal ku nan ta prosesá; nos ta prosesá datanan personal na un manera di seguridat i kuidadoso i konforme e leinan i areglonan relevante.
Tur lokual ku keda prosesá dor di WEW tin su base den e meta di WEW pa Karibe Hulandes, ku ta enserá lo siguiente:
- WEW ke duna un aporte na e interes di e Estado Hulandes pa krea den Karibe Hulandes un klima benefisioso pa kasnan propio dor di ofresé konsumidónan e oportunidat di finansiamentu di un kas propio pa un preis mas abou ku ta posibel;
- E aporte aki ta korelá ke propio metanan di WEW, di kual e promoshon di propiedat di kasnan bou di individuonan, situá na Hulanda i tambe den Karibe Hulandes, - por lo pronto solamente Boneiru - kual lo ser habitá dor di nan mes
- WEW tin komo ophetivo pa determiná e efektividat i efisiensia di desaroyá un sistema di garantia di hipotek pa WEW na Boneiru.
WEW no tin niun interes komersial i ta prosesá bo datanan únikamente i solamente pa duna kontenido na e metanan aki.
Korekshonnan
E deklarashon di privasidat por kambia na momentu ku desaroyonan nobo ta un motibu pa hasi esaki. E deklarashon di privasidat mas aktual semper bo por haña riba www.hypotheekgarantiebonaire.nl.
Definishonnan
Den e deklarashon aki algun terminologia ta wòrdu usa, kual nos lo ke aklará akibou.
- Datanan personal: data ku dirèkt- òf indirektamente ta bisa algu di bo. Por ehèmpel bo nòmber i adrès, pero tambe bo entrada.
- Kategoria partikular di data personal: esakinan ta datanan sensibel, manera entre otro desendensia ètniko, ideanan polítiko, konvikshon religioso, salú òf data penal.
- Prosesamentu: tur kos ku tin di haber ku datanan personal. Por ehèmpel inventarisashon, pero tambe warda, usa i eliminá bo datanan for di nos atministrashon.
Aplikabilidat
E deklarashon di privasidat ta aplikabel pa ku tur datanan personal ku WEW ta inventarisá i prosesá for di nan klientenan (potensial), usuarionan di nan websait i otro servisionan.
Responsabel
WEW ta esun responsabel pa prosesá datanan personal ku ta kai dentro di e márgen di uso di e deklarashon di privasidat. WEW tin su ofisina na Utrecht, Stadsplateau 13, 3521 AZ.
Base legal
Pa por prosesá datanan personal, un organisashon mester tin un base legal pa hasi esaki. E base legal pa hasi esaki ta wòrdu deskribí akibou.
Nos ta prosesá datanan personal di nos klientenan potensial, pa motibu ku nos tin un interes hustifiká. Dor di warda e datanan, nos por hiba por ehèmpel e atministrashon di WEW, kobra e provishon, atministrá e fondonan finansiero, integrá e rísikonan i duna kuenta di esakinan. Mas ku klaro bo tambe tin probecho di esaki debí ku, den sierto kasonan, bo por reklamá e areglo pa kanselashon di debe òf por risibí otro tipo di ayudo di WEW si esaki ta posibel.
Pa por tuma un desishon enkuanto e kanselashon di debe, por sosodé ku datanan enkuanto e salú ta relevante. Esaki ta un kategoria partikular di datanan personal ku nos no por prosesá, alomenos ku bo duna permiso eksplísitamente atraves di e formulario ku ta otorgá e permiso aki. I solamente si nan ta di importansia i únikamente pa e metanan spesífiko aki riba menshoná.
Datanan personal relashoná ku un kondena penal i echonan penal òf aspektonan di seguridat relashoná ku esaki tambe ta un kategoria partikular di datanan personal. E datanan aki tampoko nos por prosesá, alomenos si esaki ta pa protehá nos interesnan i tin di aber ku hechonan penal ku por wòrdu kometí òf a keda kometí kontra di WEW. Òf pa balotashon di un petishon di e persona pa tuma un desishon over di dje òf pa duna un servisio na su persona. Aparte di esaki nos por prosesá e tipo di datanan aki, solamente ku bo permiso.
Dicho datanan nos ta prosesá solamente si nan ta alkaso i solamente pa e metanan spesífiko aki riba menshoná. Nos ta prosesá e datanan aki relashoná ku kombatimentu di froude i vigilá e integridat di e sektor finansiero. Esaki no solamente na interes di nos klientela, nos trahadónan, nos organisashon, pero tambe pa otro instansianan finansiero fuera di nos organisashon.
Si bo manda nos datanan personal, sin ku nos a pidi esakinan, por ehèmpel pa puntra nos algu, nos por prosesá esakinan pa motibu ku dor di manda nos esakinan bo ta duna nos permiso pa usa e datanan personal aki pa kontestá bo preguntanan. Un eksepshon riba esaki ta datanan penal i di salu manera deskribí aki riba.
Ophetivo pa prosesá
Tur ophetivonan pa prosesá datanan di WEW ta relashoná ku nos metanan den e statuto. Den e paragraf aki lo aklará e metanan pa kada un aktividat di prosesamentu.
- Prueba
Na momentu ku bo solisitá pa un hipotek kisas ta bon posibel ku bo ta pidiendo un HGB tambe. Bo finansiadó ta manda nos bo archivo di hipotek, asina ku nos por balotá si bo ta bin na remarke pa un hipotek ku HGB. Nos ta prosesá e datanan di bo entrada, eventual obligashonnan finansiero manera pagonan mensual di un debe pa un estudio òf un préstamo personal, bo edat, den kaso ku ta aplikabel e grandura di bo famia i e suma i komposishon di e fiansa ku bo ta deseá.
Relashoná ku un otorgashon responsabel di e HGB, bo finansiadó ta manda nos tambe e datanan di bo persona kual ta registrá na e Caribbean Credit Bureau. E datanan aki solamente por keda someté na nos, si abo duna bo permiso pa esaki. Si na momentu di apliká pa un hipotek ku HGB bo ta bibando na Hulanda (Europeo), e ora bo tambe tin di hasi un prueba di BKR.
- Hipotek ku HGB
Den kaso ku bo a sera un hipotek ku HGB, i WEW a akseptá bo petishon di un HGB, den tal kaso bo datanan despues di a pasa e akta di hipotek na notario, lo keda suministrá na nos. Esaki lo ta e mesun kategorianan di datanan ku esnan di ophetivo di prosesamentu 1 (prueba). E datanan aki nos ta prosesá pa por registrá bo garantia.
- Problemanan (menasante) di pago i preservashon di e kas
Por sosodé ku na un dado momento ku e hipotek ta bira difísil òf ta bira un menasa pa sigui paga. Terminashon di un relashon, inkapasitá pa traha i desempleo ta sirkunstansianan nan ku por ta di influensha riba bo situashon finansiero. WEW den un kaso asina, huntu ku bo finansiadó, por yuda bo ku por ehèmpel ku nivelá e atraso di pagamentu, konbertí e hipotek den unu pagabel, asina ku bo por preservá bo kas i evitá un benta di bo kas ku pèrdida. Pa e fin aki nos ta prosesá, unda ku esaki ta relevante, datanan di e retraso di pago, situashon laboral òf eventual di un relashon terminá.
- Bende bo kas
Si bo bende bo kas i surgi un pèrdida, esaki ta resultá den un debe restante. Ora bo tin un hipotek ku HGB, WEW bou di sierto kriterionan por kanselá e debe. WEW ta wak esaki na momento ku risibí un deklarashon di pèrdida di bo finansiadó i mester disidí si bo ta bin na remarke pa kanselashon di debe. Na e momento ei bo finansiadó ta traspasá e datanan ku e ta disponé di bo pa nos over. Esakinan ta datanan ku a keda inventarisá durante e periodo ku bo a habitá e kas i ku por ta relevante pa nos por husga e kanselashon di debe.
E archivo ta kontené datanan di bo entrada, eventual kapital i gastunan, eventual atraso di pagonan i e manera kon bo finansiadó a trata di kanselá e retrasonan aki. Banda di esaki e archivo, den sierto kasonan, lo kontené datanan enkuanto terminashon di e relashon, desempleo, bo salú òf salú di e miembro di famia òf un kaso penal.
- Petishon pa rekonsiderashon òf apelashon
Ta bon posibel ku bo no ta di akuerdo ku e desishon ku WEW a tuma enkuanto bo kaso di kanselashon di debe. Den tal kaso bo por, ku òf sin asistensia di un representante hurídiko, entregá un petishon pa konsiderá e desishon. E datanan ku bo suministrá nos nos lo usa pa konsiderá si ta revisá e desishon. Si esaki no resultá den un revishon di nos desishon bo por, ku asistensia di un representante hurídiko, pa apelá e desishon. Den tal kaso nos lo usa e datanan pa defendé nos punto di bista den un kaso den korte.
- Komo identifikashon
Parti di bo archivo ku bo finansiadó a traspasá pa nos, ta konsistí di un kopia di bo legitimashon di identidat. E komprobante nos mester pa kontrolá si e prueba korekto di Caribbean Credit Bureau òf BKR a keda apliká. E komprobante di bo identidat nos a risibí di bo finansiadó, kende ta pèrkurá pa bo number di identifikashon nashonal ta keda kanselá.
- Komparashon di datanan
Pa garantisá ku nos datanan ta korekto, nos ta kompará esakinan periódikamente ku esnan di e finansiadó, di kual inisialmente nos a risibí nan.
- Análisis di data
WEW ta kondusí a base di informashon agregá, un análisis di e uso di su servisionan i e rísikonan adishonal pa WEW. Na momentu di implementá e análisisnan, nos ta prosesá e datanan personal pa por realisá análisis estadístiko. E resultadonan di e análisisnan ta keda raportá solamente riba un base agregá. Esaki ta nifiká ku e resultadonan den ningun sentido por keda akoplá na un kliente individual.
- Pregunta i kehonan
Bo por aserká nos ku bo pregunta òf kehonan via diferente kanalnan. Si bo tuma kontakto ku nos, nos lo prosesá datanan personal pa por kontesta bo pregunta. Pa e ophetivo aki nos lo prosesá bo nòmber, datanan di kontakto, bo korespondensia ku WEW over di pregunta i tur demas datanan personal ku bo a suministrá i kual ta nesesario pa por kontesta bo pregunta.
- Desaroyo di produkto i análisis di data
WEW a base di informashon agregá ta kondusí análisis di e uso di su servisionan, e forma kon e proseso ta kana, i e riesgonan agregá pa WEW. Aserka nos ta wak e desaroyo di e merkado i e “trends” pa optimalisá nos servisio. Na momento di ehekutá e análisisnan aki, nos ta prosesá bo datanan pa realisá análisisnan estadístiko. Den dicho kaso e datanan ta keda deshasí di otro datanan ku direktamente ta konektá ku bo datanan personal. E resultadonan di e análisis ta keda solamente raportá riba un base agregá. Esaki ta nifiká ku di niun manera e resultadonan por keda konektá na klientenan individual.
- Investigashon bou di e klientenan
Pa mehorá su produktonan i haña un mihó bista di e nesesidatnan di nos klientenan potensial, tin biaha nos ta tuma kontakto ku algun kliente selektá pa un enkuesta. Di e manera aki nos ta usa bo nòmber, adrès i lugá unda bo ta biba. E resultadonan di e enkuestanan aki den algun kaso ta ser usá pa hasi preguntanan adishonal. E reportahenan di e enkuestanan ta keda raportá únikamente riba un base agregá. Esaki ta nifiká ku e resultadonan den ningun sentido por keda akoplá na un kliente individual.
Den kaso por wòrdu aserká pa un enkuesta asina, outomátikamente bo tin e derecho di nenga bo koperashon. Ademas bo por notifiká nos ku den futuro bo no ta deseá di partisipá na dicho enkuestanan. Ta bon posibel ku nos ta hasi un investigashon, den kual ku si e por keda akoplá. Den kaso ku bo keda aserká pa partisipá, semper bai nos lo informá di esaki.
Fuentenan di datanan
Manera bo por a lesa den e kapítulo anterior, nos ta risibí datanan personal di diferente fuentenan. Akibou nos ta rubriká e fuentenan un biaha mas:
- E finansiadó di bo hipotek na momentu di toets i mèldu bo préstamo hipotekario ku HGB, den kaso di debenan atrasá, preguntanan i petishonnan na WEW òf den kaso di benta si tin di haber ku debe restante;
- E Caribbean Credit Bureau i e Bureau Krediet Registraties unda nos òf e finansiadó por pidi pa informashon enkuanto bo debenan.
- Un representante manera e.o. bo abogado den kaso di revishon òf apelashon;
- Bo mes, por ehèmpel via di websait, den kaso di apelashon òf medionan sosial.
Término pa warda
WEW tin un maneho di término pa warda dokumentonan den kual ta deskribí despues di kuantu tempu WEW ta deshasí òf anomisá e datanan personal. Den liña grandi e siguiente términonan ta konta:
- Kanselashon di garantia regular: 7 aña;
- Benta ku kanselashon di debe: 10 aña;
- Benta sin kanselashon: 20 aña.
Si ta deseá nos por duna mas informashon enkuanto e términonan.
Divulgashon di datanan na otronan/terseronan
WEW ta involukrá den ehekutashon di su servisio diferente tersero partidonan, kual por keda dividí den e kategorianan akibou:
- IT Hosting
- Esnan enkargá ku rekuperashon
- Ofisina di enkuesta bou klientela
- Auditor
- Un ofisina di investigashon aktuario
- Imprenta & repartishon
- Esnan den outomatisashon.
Aparte di esaki WEW ta fasilitá datanan personal, den kaso relevante, na terseronan kende na un manera responsabel ta duna un servisio propio. Esakinan ta partidonan di e siguiente kategoria:
- Makelar
- Taxateur
- Notario
- Deurwaarder
Asina leu ku e tersero partidonan den ehekutashon di nan servisionan i aktividatnan komersial prosesá datanan personal, WEW lo apliká e medidanan kontraktual, tékniko i organisatorio nesesario pa garantisá ku e datanan ta keda prosesá solamente si den e kuadra ei ta nesesario. En todo kaso e tersero partidonan solamente por prosesá e datanan personal di akuerdo ku e lei- i areglonan.
Tur datanan personal ku WEW ta prosesá ta keda warda den e Espasio Ekonómiko Europeo (EEE). Solamente si ta nesesario pa mantené e servisio na òrdu i riba petishon di WEW, atministradornan pafó di EEE por haña atmishon na e datanan. Den dicho kasonan un eventual prosesamentu ta wòrdu basá riba kombenionan den kual provishonnan standardisá relashoná ku protekshon di data – fihá dor di e Komishon Europeo – a keda inkluí. Por solisitá un kopia di e diferente akuerdonan serka privacy@nhg.nl
Solamente den kaso ku WEW pa Lei ta obligá, lo fasilitá datanan personal na outoridatnan fiskal, instansianan manera polis i hustisia, òf esnan ku ta mantené òrdu.
Interkambio di datanan personal den WEW
Den WEW solamente e empleadonan kendenan direktamente ta traha den e servisio ku e kliente, tin un bista riba e datanan personal. Esnan ku un derecho di eksepshon ta wòrdu kontrolá i supstansia otorgá.
Seguridat
WEW ta trata e datanan personal ku hopi koutela. WEW a tuma medidanan tékniko i organisatorio adekuado pa sigurá datanan personal kontra di pèrdida òf prosesamentu ilegal. Akinan WEW ta basa su mes riba e standard internashonal rekonosé ISO 27001. E komponentenan prinsipal akinan ta training di e kolaboradornan, sigurá e server, protekshon físiko di espasionan unda e datanan ta warda i un Kódigo pa e datanan durante ku nan ta warda òf ora di transporte. Mas informashon tokante kon nos ta protehá bo datanan, bo por haña esakinan den nos Kódigo di Privasidat & Seguridat riba www.nhg.nl/privacy.
Nos ta konsehá bo tambe pa ta kuidadoso i konfidensial ku bo datanan i pa bo no kompartí datanan personal públikamente, sin e konsiderashon nesesario di koutela.
Bo derechonan
Komo suheto di e datanan bo tin e derecho di akseso, e derecho di rektifiká, eliminá e datanan i limitashon di e prosesamentu i e derecho di opheshon kontra di prosesamentu. Banda di esaki bo tin e derecho di retrosedé un eventual permiso pa prosesá un kategoria partikular di data personal. E derechonan aki ta deskribí den artíkulo 15 te ku 22 di e Reglamento General di protekshon di data. E derechonan aki no ta apsoluto i lo keda balotá den kada kaso.
Tambe bo tin e derecho di keda supordiná na solamente un sistema di prosesamentu outomátiko, bou di kual profilá, basá riba e desishon unda e konsekuensianan hurídiko pa bo ta mará òf den otro sentido ta afektá bo di un forma signifikante . Finalmente bo tin e derecho pa entrega un keho serka un outoridat ku ta supervisá, den kaso ku bo ta di opinion ku nos, den kuadra di e prosesamentu, no ta duna kontenido korekto na e leinan vigente i relevante.
Den tal kaso bo por akudí serka e Komishon supervishon protekshon di data personal BES i serka e Autoridat Datanan Personal na Hulanda Europeo (Pòstbùs 93374, 2509 AJ Den Haag). E outoridatnan aki ta traha huntu ku otro.
E ehersémentu di bo derechonan ta kuminsá en prinsipio ku e derecho di akseso. E petishon por eskrito por entrega serka nos, bou di agregashon di un kopia di un komprobante di bo legitimashon. Debí ku nos no mag di prosesá un number di identifikashon nashonal, nos ta supliká pa kita e number aki riba e kopia di e komprobante di bo legitimashon.
Bo por dirigí bo petishon na privacy@nhg.nl of por eskrito na:
WEW
T.a.v. de functionaris voor gegevensbescherming
Stadsplateau 13
3521 AZ Utrecht
NEDERLAND
Nos ta supliká bo pa den bo petishon bo indiká si ta deseá di risibí e data por eskrito via pòst, òf si bo preferensia ta pa risibí e data via e-mail. Den tal kaso nos ta supliká bo tambe pa menshoná bo e-mail den e petishon.
E prosedura
Despues ku nos risibí bo petishon nos ta manda un konfirmashon di esaki. Nos lo kuminsá traha na inventarisá tur informashon ku nos tin warda di bo. Por sosodé ku entretantu nos tin algun pregunta, pa kual motibu nos lo aserká bo. Aparte di esaki por sosodé ku nos tin di kita sierto informashon ku ta toka otro persona, por ehèmpel bo eks-pareha. Por ta e kaso tambe ku pa Lei nos ta obligá pa pidi permiso serka otro personanan pa por duna bo e datanan aki. Den sierto kaso esaki por trese un tardansa kuné.
Nos lo hasi tur lo posibel pa den kuater siman pa manda un bista di tur e data ku ta konosí serka nos. Den kaso ku e término aki no ta alkansabel pa nos, nos lo informá bo mas pronto ku ta posibel. Esaki nos lo hasi en todo kaso promé ku e término di kuater siman pasa. Segun e Lei e ta atmisibel pa e tempu adishonal keda alargá ku 4 siman mas. Nos lo trata sin embargo pa evitá esaki. Si nos a inventarisá tur e data, nos lo manda bo esakinan.
Pregunta
Pregunta over di di privasidat bo por hasi via privacy@nhg.nl
Nos no ta responsabel
Na e redakshon di e deklarashon di privasidat aki hopi koutela a keda dediká. Leinan- i areglonan vigente ta keda determinante pa kada situashon spesífiko.


text:
Oranjestad-E crisis constitucional cu pais Aruba ta aden, ta algo cu pa prome biaha ta pasa. Una bes Parlamento aproba un ley, Gobernador tin di firma e ley pa asina ratifica locual Parlamento a dicidi.
Nunca antes Gobernador a nenga di firma un ley cu Parlamento aproba, te siman pasa.
Siman pasa a pasa e acto insolito den cual Parlamento na forma no transparente y dictoatorial a bulldoze un presupuesto cu tabata irealistico. Un presupuesto cu ya caba instancianan halto constitucional a rechasa. Pero gobierno a persisti, y a dicidi di manda e producto di ley irealistico asina pa Parlamento.
Akinan e presidente di parlamento a comete un eror garafal tras di otro.
EROR # 1 HABRI PORTA DI PARLAMENTO 11 OR DI ANOCHI PA RICIBI E PRESUPUESTO
Presidente di Parlamento no solamente a falta respet na su mes, manera cos cu ta den un bar e ta traha, sino a falta respet na henter e organo constitucional mas halto di nos pais, door di habri porta di Parlamento pa e minister di finansas drenta pa bin entrega su presupuesto cu ya tabata 9 luna laat mas. Kiko lo tabata 9 ora mas laat, pa asina entreg’e na forma desente durante ora di trabou? Presidente di Parlamento a abusa di confiansa di trahandornan di Parlamento, poniendo nan bin traha den marduga, pa habri porta di Parlamento na un orario cu – si e presidente di parlamento tabata respeta su mes – lo hamas e lo a habri porta e oranan ey.
EROR # 2 ACEPTA UN PRESUPUESTO CU NO TA CLA
E presupuesto aki a wordo rechasa no door di un instancia, sino door di dos diferente instancia: Raad van Advies y Gobernador, pasobra e no ta cla. Ainda tabata tin cantidad di ‘setlposten’ mustrando cu gobierno no a caba cu su huiswerk. Presidente di Parlamento mester a mand’e bek, y bisa gobierno bai caba cu bo huiswerk prome y djey bin entrege. Esey lo a mustra respet pa e organo mas halto di nos pais.
EROR # 3 IMPONE DICTADURA Y SILENCIA OPOSICION
Talves e eror mas grandi tabata na momento cu e presidente di parlamento a impone dictadura den parlamento y a nenga pa duna oposicion tempo pa nan prepara nan mes, a nenga nan tempo pa cuestiona gobierno, y nenga nan oportunidad pa expresa e vos. Pasobra den cualquier democracia, e vos di minoria mester wordo scucha. Esey hustamente ta e diferencia entre un dictadura, y un democracia. Miembronan di oposicion, cu ley y reglamento den man, a pidi pa mas tempo, pa mas oportunidad, pero sin considera nan ponencianan, esakinan a wordo bari di mesa pa e presidente cu di forma dictatorial y hopi biaha na forma infantil kier a apresura e tratamento di e presupuesto.
EROR # 4 PERMITI VOTACION RIBA UN LEY INCOMPLETO
Finalmente e presidente di parlamento a permiti e ley bai na votacion, siendo cu e ley ta incompleto. Tabata tin ‘stelpost’ aden ainda y tabata tin deficitnan cu no a wordo atendi cun’e, hasiendo e ley uno incompleto. Mas aleu, door di nenga di pidi un di dos conseho di Raad van Advies manera Raad van Advies y oposicion a propone, e presidente di parlamento a demostra cu incapacidad pa ocupa e funcion importante di presidente di parlamento.
Esakinan ta apenas algun motibo, dicon e presidente di parlamento actual sra Marisol Lopez-Tromp mester tene honor na su mes y retira. E motibonan aki, combania cu e problemanan personal cu sra Marisol Lopez-Tromp tin cu oposicion, especialmente e dos damanan den oposocion, ta hasi cu e no ta apto pa ocupa e funcion di presidente di parlamento. Sr. Mike Eman ta hasi bon di kita sra Marisol Lopez-Tromp di e posicion ey pa e stop di causa berguensa pa partido AVP.


text:
Oranjestad-Dia 4 di Maart 2014 WEB Aruba N.V. a cuminsa trabou na tuberia na Pos Chiquito. Un bisiña atento y certifica pa remove asbest y ex bombero na Merca a ripara cu e contratistanan di WEB no tawata kitando e tubonan cu ta contene asbest na un manera adecua. Aproximadamente 1 km di e tapa di e tuberia cu asbest a wordo kita. Y nan no a tuma ningun precaucion, pa decontamina e area, pa asina proteha e habitantenan y e medio ambiente. Pida di material cu ta contene asbest a keda tira rond den aire liber pa 36 ora largo y aproximadamente 1 km di e tapa a wordo kita y asbest den e tubonan a keda exponi na biento duro cu tawata supla pa 30mph. E bisiña preocupa a bati alarma na DTI cu consecuentemente a stop e trabou 1 dia despues, pa motibo cu e contratista no tawata tin certificacion valido pa traha cu asbest, y no ta riba lista di companianan aproba door di DTI y no tawata kitando e asbest segun richtlijnen di DTI.
Riba opdracht di DTI, WEB a busca un contratista di e lista aproba pa muha e tera tanten cu tawata trahando riba un plan van aanpak hunto cu DTI. Y dia 13 di Maart 2014 a jama un encuentro pa un anochi informativo urgente, cu 1 dia di aviso, pa trata na calma e habitantenan preocupa.
Den e encuentro a ser alega door di WEB cu nan no tawata na altura cu e contratista cu nan a usa na principio no tawata certifica. Den e encuentro nan a declara tambe cu nan a usa e mesun contratista tambe pa kita tuberia cu ta contene asbest na Zeewijk, Zeerover, Marinierskazerne y Valero y tawata den e ultimo fase di e trabounan na e tuberia.
Segun Richtlijnen di DTI prome cu traha riba material cu ta contene asbest mester informa DTI di esaki y DTI ta duna vergunning pa cuminsa e trabou a base di aprobacion di e plan di un compania cu ta conoci y aproba pa DTI.
WEB Aruba NV a pidi disculpa na e habitantenan pa nan omision y a compromete nan mes di tuma precaucionan necesario den futuro. Nan a comenta si, cu nan no lo pidi disculpa publico den medionan di communicacion pa motibo cu segun nan relacionista publico, Asha Dongen, nan ta prefera di tin contacto directo cu e habitantenan. Habitantenan a comenta cu den pasado nan no a wordo informa debidamente y no a ricibi carta manera declara door di WEB den ningun comunicado den prensa. Web ta insisti cu a entrega carta dia 4 di Maart 2014 pero ta comenta cu lo pone mas atencion na esaki den futuro.
WEB a duna di conoce cu 5 km di tuberia cu ta contene asbest a wordo kita caba na fin di aña di 2013 na Zeewijk y Valero y dos aña pasa na 2012 na Marinieskazerne door di e contratista cu DTI a desaproba. Nan a informa cu ainda falta 12 km di tuberia cu mester wordo kita na Pos Chiquito, Zeewijk y Marinierskazerne pa motibo cu a bin ripara cu e tuberia ta den mal condicion na momento cu a hasi limpi banda di e tubonan durante e ultimo kwartaal di aña pasa na Santo Largo.
Den e encuentro un habitante a comenta cu den pasado ela traha cu contratista pa kita tuberia pa WEB sin cu a tuma ningun precaucion pa nan mes ni e medio ambiente y e habitantenan den bicendario. Ela informa cu nan a laga e tubonan pa traha pier. WEB a remarca cu e tempo
ey nan a sigui proceduranan cu tawata tin na e momento ey. Habitante awo ta puntra su mes si su salud ta na peliger y si e area unda e tuberia a wordo kita y Hadicurari tambe a wordo contamina.
Habitantenan ta declara cu nan ta contento cu WEB Aruba N.V. a compromete su mes na tuma precaucion necesario di awo padilanti pero ta keda preocupa pa e consecuencianan pa nan salud di e contaminacion di asbest cu nan a wordo exponi na dje, durante tur e anyanan cu e tuberia tawata den mal condicion y especialmente durante e dianan cu WEB a duna opdracht pa kita e tuberia sin tuma e precaucionan necesario pa e habitantenan. Ta di remarca cu te ainda tin asbest na e tuberia y te ainda WEB no a duna opdracht pa kita esaki y unico prevencion cu a wordo tuma ta muha e tera pa preveni e particulonan los di asbest bula den aire y plastic a wordo lora rond di e tuberia cu tawata exponi.
Habitantenan ta puntra si WEB Aruba N.V. ta para responsabel tambe pa e testnan medico preventivo cu segun richtlijnen internacional mester wordo hasi na victimanan cu a wordo exponi na asbest, tur aña, pa resto di nan bida pa monitorea cualkier cambio den nan salud relaciona cu enfermedadnan cu por aparece relaciona cu exposicion na asbest. Ta di remarca cu segun estudionan hasi, e simptomanan di enfermedad relaciona cu asbest por aparece despues di 10 pa 50 aña y exposicion na asbest por causa mesothelioma, asbestosis, cancer di pulmon, cancer gastro-intestinal, cancer di stoma, cancer di esophagus etc.
General Director di WEB, sr. Oslin Boekhoudt, ta duna di conoce cu nan lo para responsabel solamente te na unda leynan di Aruba ta dicta. Esaki ta laga e habitantenan jega na e conclusion cu WEB no lo para responsabel pa e consecuencianan potencial pa nan salud pa e error cu WEB a comete mirando cu no ta existi ningun ley na Aruba cu nan por invoca y unico richtlijnen cu ta existi ta solamente aplicabel pa trahadornan cu ta kita asbest y medio ambiente.
Jean Wade, Managing Director di Caribe Alaska Health & Safety Specialist, cu tambe tawata presente na e encuentro di anochi informativo como specialista consehero di WEB, a comenta na e habitantenan presente cu e conclusion cu ela saca ta cu e habitantenan kier saca placa for di WEB pa cualkier enfermedad cu nan por haña den futuro y cu WEB no por carga e culpa completo pa e situacion en cuestion.
Un dia despues di e encuentro, habitantenan a mira Jean Wade cu empleadonan di WEB ta cana den e sitio contamina, sin proteccion, pa tuma muestra di e asbest na e tubonan. Ta di cuestiona Jean Wade su experticio mirando su negligencia pa tur precaucion internacional y di DTI ora ta traha cu asbest, unda cu ta bisa cu esta si ta sospecha cu tin asbest na un sitio, esaki mester wordo trata comosifuera tin asbest presente. Especialmente den e caso aki cu ja caba contratista aproba door di DTI y contrata door di WEB a constata cu tin asbest presente na e sitio.
Habitantenan ta simplemente pidiendo WEB hasi e minimo pa juda nan carga e consecuencianan di e error cu WEB a comete. WEB no por bai bek den tempo y rectifica e dañonan potencial cu nan a causa na e salud di e habitantenan pero si por juda na combati
e consecuencianan cu por presenta den futuro.
Contratista riba e panel ta remarca cu 1%-2% di asbest ta permitibel pa ta presente pero segun informacion di Asbestos Consulting & Training Systems, ningun percentahe di asbest ta wordo considera foi peliger. Y segun bisiña certifica e 1%-2% ta conta solamente pa trahadornan cu ta traha cu asbest den un lugar cu e asbest a wordo conteni, cu ta bisti trahe apropia y ta tuma turno pa mantene e contaminacion personal abou. Testnan hasi na Pos Chiquito ta mustra cu tin 10% di asbest tipo amosiet, tambe conoci como asbest bruin presente na e sitio. Tambe tin presente e tipo di asbest chrysotiel, tambe conoci como asbest blanco, den e insolacion na e tuberia. E asbest ta tipo ”friable” cu ta nifica cu asbest por garna y fibranan por los y bai den aire na momento cu maltrata esaki. Ta di remarca cu particulonan los di asbest por keda den aire pa tempo indefini y no por wordo degrada den naturalesa y esaki ta un di e propiedadnan di asbest cu a hasie asina popular y usa pa diferente proposito como cu e ta resistente na temperatura halto y ta hopi flexibel y durabel.
E fibra di asbest, en particular, esun di amosiet, tin e forma di un harpoen y unabes e drenta den bo pulmon e no por wordo saca bek door di hala rosea y no ta degrada den bo curpa y pa e motibo aki por causa cancer. Particulonan di asbest no por wordo detecta tampoco den bo curpa.
Entre tur tipo di asbest, e tipo amosiet, conforme cu ”the American Cancer Society” ta esun cu ta crea e riesgo mas grandi pa cancer y ta wordo usa mastanto den ”cement sheet” y insolacion di tuberia.
Ta di remarca cu no mas cu 30 meter lew di unda WEB a laga traha riba e tuberia, Kukwisa Scol Preparatorio ta situa unda por lo menos 60 mucha ta atende y te ainda SKOA no a adverti e mayornan di e trabounan cu WEB ta hasiendo, siendo cu nan a wordo poni na altura door di DTI. Kisas nan tawata warda riba resultadonan conclusivo pero atrobe ta di cuestiona nan metodo mirando cu unabes mas ta neglisha e richtlijn di DTI unda ta bisa cu unabes tin sospecho cu asbest ta presente na un sitio di trabou, tur precaucion mester wordo tuma comosifuera tin asbest presente pa mitiga cualkier riesgo cu esaki por crea.
Ta di spera cu WEB Aruba N.V. lo para responsabel pa trabou hasi na Pos Chiquito pero tambe na Zeewijk, Marinierskazerne y Valero y lo kita e tuberia na Pos Chiquito mas liher posibel y na e manera corecto, mirando cu ainda tin asbest na e tuberia na Pos Chiquito. Pero tambe ta di spera cu WEB Aruba N.V. lo para responsabel pa e consecuencianan potencial na e salud di e habitantenan concerni pa e error grave cu nan a comete.
Ta di comenta tambe cu mester di bin un mihor maneho entre esnan responsabel den gobierno pa proteccion, no solamente di e empleadonan cu ta traha cu asbest, pero tambe di e habitantenan cu por wordo exponi na asbest door di mal trabou di companianan negligente. Te ainda no ta existi ningun ley of maneho specificamente pa esaki.
Atentamente,
Habitante Pos Chiquito
Manda bo noticia of informacion pa nos na: theanchorman@johnnyhabibe.net – noticiero94@gmail.com